ועדת המשנה לתחבורה ציבורית, כנסת 20, פרוטוקול מספר 14, 2017-01-17 09:00

דב חנין: טוב, חברות, חברים, בוקר טוב לכולם.

דב חנין: תודה על הגעתכם, התגברות

דב חנין: כם על משבר התחבורה, והצטרפות

דב חנין: כם לדיון שלנו.

דב חנין: אני מתכבד לפתוח את ישיבת ועדת המשנה של ועדת הכלכלה לענייני תחבורה ציבורית.

דב חנין: אנחנו היום מתכנסים לישיבה שיש בה שני מוקדים.

דב חנין: יש קשר בין שני המוקדים האלה, אבל הם שני מוקדים נפרדים.

דב חנין: הנושא הראשון שרק נפתח בו היום את התהליך הוא גיבוש חזון לתחבורה ציבורית מתקדמת בישראל בשיתוף הציבור.

דב חנין: הנושא השני הוא דיון בפעילות הרשות הארצית לתחבורה ציבורית והקמת רשויות מטרופוליניות.

דב חנין: אגיד כמה מילים על הנושא הראשון, שאנחנו בעצם רק מתחילים בו היום את התהליך, ואחר כך נעבור לדיון יותר מקיף בשני הנושאים יחד.

דב חנין: אנחנו היום נמצאים בערך שנה וחצי אחרי פתיחת העבודה של ועדת המשנה של התחבורה הציבורית בכנסת.

דב חנין: במהלך התקופה הזו עסקנו בשורה ארוכה מאוד של נושאים, גם בישיבות הפורמליות של הוועדה וגם מחוץ לישיבות הפורמליות של הוועדה, וגילינו תמונה מורכבת מאוד.

דב חנין: יש בתמונה הזו בהחלט התקדמות.

דב חנין: אני לא מזלזל בהתקדמות הקיימת, אני מעריך אותה מאוד, בהחלט מההתקדמות אנחנו גם מעורבים מאוד, ואני יודע להעריך את ההישגים הקיימים.

דב חנין: מהצד השני, ברור לנו מאוד וברור לנו בצורה מאוד מאוד חדה, שישנם פערים גדולים מאוד, ישנם פערים גדולים מדי בין המקום שבו אנחנו נמצאים לבין המקום שבו אנחנו יכולים, צריכים וחייבים להיות.

דב חנין: והשאלה של הפערים הזו היא שאלה שמאוד מאוד מטרידה אותנו כאן בוועדה.

דב חנין: ואנחנו מבינים שכדי להתמודד עם הפערים האלה צריך לעשות הרבה דברים ביחד ובמקביל.

דב חנין: יש הרבה אי בהירויות בתנאים הקיימים ובמצב הקיים.

דב חנין: יש מאמצים, אבל לא תמיד המאמצים נעשים לטעמנו בכיוון הנכון, לא תמיד המאמצים מספיק ממוקדים, לא נראה לנו שתמיד המערכות הממשלתיות השונות והמערכות האחרות שמעורבות בתחום הזה מספיק מסונכרנות מסביב לתפיסה אחת אינטגרטיבית של לאן אנחנו רוצים להגיע ומה אנחנו רוצים לעשות.

דב חנין: לפעמים יש תחושה שמדברים דיבורים יפים וטובים, אבל כשזה מגיע לביצוע המערכת חורקת.

דב חנין: ואנחנו משוכנעים שהכנסת צריכה להיות יותר מעורבת.

דב חנין: הכנסת כבר מאוד מעורבת בפרטי הפרטים, אבל נראה לנו שחשוב שהכנסת תהיה מעורבת ומובילה גם בגיבוש של תפיסה כוללת, גם בגיבוש של תפיסה כוללת.

דב חנין: ואת המהלך הזה אנחנו בעצם רוצים להתחיל היום.

דב חנין: אני רוצה לומר לכם, שזה מהלך שוועדת הכלכלה, גברתי מנהלת הוועדה, כבר עשתה, הייתי מעורב בזה, זו לא הוועדה שלנו, לא ועדת התחבורה הציבורית אלא ועדת הכלכלה בהרכבה המלא, בנושא תאונות הדרכים.

דב חנין: ואני חושב שזה היה תהליך מאוד חשוב ומעניין, שבסופו גם התגבש מסמך, שאני מאוד מקווה שיצליח לקדם דיון.

דב חנין: אנחנו רוצים ללכת בכיוון הזה.

דב חנין: אני חושב שהמודל הזה הוא מודל נכון, הוא מודל מצליח, הוא מודל מעשי.

דב חנין: אני באופן אישי הייתי מעורב גם במודל כזה בתחום אחר, בוועדה שעסקה כאן בכנסת בשאלות של תכנון וסביבה במפרץ חיפה.

דב חנין: גם שם גיבשנו מסמך, שאומנם היה אולי בזמנו נועז וחריף, אבל נראה לי שהיום הוא יותר ויותר מקובל על-ידי כל הגורמים כדרך יחידה להתקדם עם התמודדות עם הבעיות הקשות הסביבתיות של האזור הזה.

דב חנין: עכשיו, מה בעצם אנחנו רוצים להשיג?

דב חנין: אנחנו רוצים קודם כול לקבל מכם, האנשים הנכבדים והמצוינים שנמצאים פה מסביב לשולחן, את הידע שלכם.

דב חנין: הידע הזה נמצא בהרבה מקומות: הוא נמצא ברשות הארצית לתחבורה ציבורית, נמצא במשרד התחבורה, נמצא במשרדי הממשלה האחרים, נמצא ברשויות התכנון.

דב חנין: אנחנו צריכים את הידע הזה שלכם, את התובנות שלכם, את הלקחים שלכם, את הניסיון שלכם.

דב חנין: הידע הזה נמצא ברשויות המקומיות.

דב חנין: אני שמח שנמצאים אתנו למשל נציגי עיריית תל-אביב-יפו, שהיא עיר מאוד חשובה ומקדמת יוזמות מעניינות בתחומי תחבורה.

דב חנין: הידע הזה נמצא אצל ארגוני משתמשים.

דב חנין: ארגוני המשתמשים של התחבורה הציבורית הם מאגר אדיר של ידע ויוזמות ועשייה לאורך השנים.

דב חנין: הידע הזה נמצא אצל המפעילים, המפעילים חברות של אוטובוסים, רכבת ישראל, מוניות השירות.

דב חנין: כל השחקנים האלה, יש להם הרבה מאוד ידע.

דב חנין: נרצה מכם לקבל את הידע, את התרומות שלכם ואת התפיסות שלכם לגבי מה שצריך לעשות.

דב חנין: ואנחנו נרצה את הידע הזה בסופו של דבר לקבל מהציבור הרחב.

דב חנין: הציבור הרחב הוא מקור של ידע אין-סופי בנושאים של תחבורה ציבורית.

דב חנין: כל אישה שנמצאת בדרך ומנסה לעלות לאוטובוס, אבל צריכה להמתין בתחנה, ובתחנה אין שום דבר שיגן עליה מהגשם, והאוטובוס לא מגיע בזמן, או שבכלל אותו קו שירות בוטל או נדחה או דולג, יכולה ללמד אותנו על המציאות הרבה יותר ממה שנלמד מהרבה מאוד מסמכים.

דב חנין: ופה אני רוצה לברך במיוחד את קבוצת מקדמים תחבורה ציבורית בכנסת, שזה סוג בעצם של יוזמה ציבורית.

דב חנין: קבוצת פייסבוק, שמוכיחה לנו ומראה לנו שבציבור יודעים לא רק להתלונן – וזה טוב וחשוב להתלונן – בציבור יודעים גם להציע פתרונות, להציע רעיונות, להציע מה כדאי, צריך ונכון לעשות.

דב חנין: אני מנצל את ההזדמנות הזאת, דרך השידור שלנו כרגע, לפנות לציבור ולבקש ממנו להעביר לנו הצעות כאלה.

דב חנין: נרצה לקבל הצעות, רעיונות, מסמכים, מכל הגורמים שהזכרתי, וגם מהציבור הרחב, כדי לגבש במהלך החודשים הקרובים חזון כולל לתחבורה ציבורית בכנסת, שנציג אותו כאן בוועדת המשנה, ואולי גם בהמשך בוועדת הכלכלה של הכנסת.

דב חנין: אני רוצה לומר לכם שנעשה את כל העבודה הזו בשיטות עבודה של המאה ה-21.

דב חנין: לא חייבים לעשות את כל הדיונים בצורה של התכנסות שבה כולם יושבים מסביב לשולחן.

דב חנין: אנחנו חיים בעולם שבו יש רשתות חברתיות, אפשר להעביר מסמכים.

דב חנין: אנחנו גם נסתובב בארץ וניפגש עם הגורמים השונים.

דב חנין: כבר בעתיד הקרוב אני מגיע לבאר-שבע כדי לקיים שם דיון יחד עם ראש העירייה ועם כל הגורמים המקצועיים החברתיים בבאר-שבע וסביבתה.

דב חנין: זה יהיה ב-2 בפברואר.

דב חנין: ב-5 בפברואר אהיה בחיפה, שוב בשיתוף פעולה עם ראש העירייה ועם עיריית חיפה ועיריות אחרות.

דב חנין: בהמשך הדרך אשמח גם להגיע לעיריית תל-אביב, כדי לנהל שם יחד עם העירייה ועיריות נוספות את המשך העבודה שלנו בנושא מטרופולין גוש דן.

דב חנין: ונעשה גם מפגשים כאלה בפריפריות שונות של החברה הישראלית.

דב חנין: אבל מעבר למפגשים פיזיים כאלה, גם נשתדל להיעזר מאוד ברשתות החברתיות, ובאפשרות של אנשים להעביר מידע ולקבל מידע באמצעות הרשתות החברתיות.

דב חנין: נעשה את הכול כדי שגם כאן, במסגרת ועדת המשנה של הכנסת, לא רק בערוצים הלא פורמליים של הפייסבוק, יהיה לנו, כמו שעשינו בזמנו בוועדת המשנה לענייני מפרץ חיפה, יהיה לנו איזשהו אתר בתוך האתר של ועדת המשנה באתר הכנסת, עם כל המסמכים שאנחנו מקבלים, שיוכלו לעלות בצורה שקופה לציבור, כדי שהציבור יראה גם את החומרים שאנחנו מקבלים וגם את הדיונים שמתפתחים ביחס אליהם.

דב חנין: אז אני רוצה באמת לומר לכם, שאנחנו מאוד מקווים לקבל פה את שיתוף הפעולה המקסימלי מצד כל הגורמים שנמצאים פה מסביב לשולחן.

דב חנין: אני רוצה לציין גם את התאחדות הסטודנטים, בני ברית שלנו בענייני תחבורה ציבורית לאורך הרבה זמן, שכבר עכשיו הקדימו והעבירו לנו איזושהי תפיסה ראשונית של חזון שלהם של תחבורה ציבורית.

דב חנין: ומכיוון שאתם מייצגים עבורנו את דור העתיד, אשמח שתגידו על זה כמה מילים.

דב חנין: כמובן לא נקיים על זה כרגע דיון יותר מעמיק ומקיף, אבל אני חושב שזה נותן לנו איזשהו טעם לאיך ומה הדברים יכולים להיראות.

דב חנין: בבקשה, אדוני.

<בר זהר זונשיין: שלום, בר מהתאחדות הסטודנטים.

<בר זהר זונשיין: רציתי להגיד שבשנים האחרונות ההתאחדות הגדילה מאוד את המעורבות שלה בתחום התחבורה הציבורית, ועברנו מטיפול בבעיות נקודתיות לטיפול גם במהלכים קצת יותר רוחביים, עם חשיבה קדימה, גם מול רשויות, גם מול מוסדות הלימוד, וגם מול אגודות הסטודנטים המקומיות, שלדעתנו הן מוקד ידע לבעיות האמיתיות בקמפוסים.

<בר זהר זונשיין: מעבר לפיתוח התחבורה הציבורית המסורתית, אנחנו גם רוצים להגדיל עוד כמה דברים.

<בר זהר זונשיין: ואנחנו עובדים בשלושה מישורים עיקריים, מעבר לתחבורה הציבורית המסורתית.

<בר זהר זונשיין: אחת זה לקדם פתרונות של תחבורה שיתופית, שלדעתנו התשתיות קיימות, האנשים כבר מוכנים לזה, ומה שמגביל אותנו בעצם זה האסדרה, אז אנחנו עובדים קצת לקדם את זה, לראות לא איך אפשר לעקוף, אבל איך אפשר לחיות עם הרגולציה הקיימת ולקדם פרויקטים שמעניינים אותנו במובן הזה.

<בר זהר זונשיין: מילה רק על מה שאנחנו כן מנסים.

<בר זהר זונשיין: בהיבט של התחבורה הציבורית המסורתית, אנחנו עובדים עם "עדליא" ומשרד התחבורה על פרויקט שנקרא "מהיר לקמפוס", שבהמשך זה יהיה מיפוי כלל הקמפוסים בארץ, כרגע אנחנו מתחילים עם שישה קמפוסים בעייתיים במיוחד, כמו "רופין", "תל-חי" – מקומות שהבעיות בהם קצת יותר חמורות מהאוניברסיטאות היותר גדולות שנמצאות במרכז המטרופולינים.

<בר זהר זונשיין: התוכנית הזאת ספציפית קצת תקועה כרגע בגלל בירוקרטיה, אבל החזון שלה הוא להגיע לכל הקמפוסים בארץ.

דב חנין: אתה ככה אומר את זה במשפט, אבל זה אחד הדברים הכי מטרידים.

דב חנין: כל המטרה של העבודה שלנו היא למנוע מצב שבו בדיונים כאלה נגיד אחד לשני שכל מיני דברים תקועים בגלל בירוקרטיה.

דב חנין: זאת אומרת, אם דבר נראה לנו נכון ואפשרי, צריך למצוא את הדרך לקדם אותו.

דב חנין: ואם יש איזשהם קשיים, להבין מהם.

דב חנין: אבל אנחנו לא רוצים להמשיך במצב שבו דברים פשוט לא זזים.

<בר זהר זונשיין: אם יש לי זמן עכשיו לדיון, אסביר את הבעיות.

דב חנין: לא, זה לא הזמן.

דב חנין: אני מעיר את זה כהערה כללית.

<בר זהר זונשיין: אני יודע, אבל העליתי את זה עכשיו כדי שאוכל לתפוס את האנשים של "עדליא" בסוף הדיון ולדבר איתם על זה קצת יותר.

דב חנין: מאה אחוז.

דב חנין: אוקיי.

<בר זהר זונשיין: ואנחנו מנסים להתחיל איזושהי תוכנית מלגות מול משרד התחבורה, שם אנחנו מציעים גם מלגה לנהגי אוטובוסים, שכיום יש מחסור גדול מאוד.

<בר זהר זונשיין: אנחנו רוצים לשלב את זה, שסטודנטים יקבלו איזושהי מלגת לימודים, בשאיפה מלאה, ואז הם יוכלו לשלב את זה עם הלימודים, ולא לפתור את הבעיה, אבל קצת לפצות על החוסר.

<בר זהר זונשיין: להקים גרעינים של תחבורה ציבורית בקמפוסים, שיקדמו קצת הסברה.

<בר זהר זונשיין: אם סטודנטים יתחילו להשתמש בזה, ולהתגבר על הרתיעה מלהשתמש בתחבורה ציבורית, ויבינו שגם קיים להם, אם קיימת תחבורה ציבורית נוחה, אז הם יוכלו להשתמש בה.

<בר זהר זונשיין: אז גם בעתיד לא תהיה להם את הרתיעה הזאת כשהם יסיימו את הלימודים, זה או ידחה את הצורך שלהם ברכב, או הם יבינו שהם לא צריכים אותו.

<בר זהר זונשיין: והפעם השלישית – האמת שזה לא קשור לתחבורה ציבורית.

<בר זהר זונשיין: גם הפרויקט הזה קצת תקוע בענייני בירוקרטיה.

<בר זהר זונשיין: יש רצון גדול מאוד גם של משרד התחבורה וגם שלנו לקדם את הפרויקט, אבל זה ענייני מכרזים, שאנחנו מנסים להתגבר עליהם.

<שלום בן משה: מה הנושא שתקוע?

<בר זהר זונשיין: איזושהי התקשרות עם ארגונים.

<בר זהר זונשיין: אנחנו ספק יחיד, משהו כזה.

<בר זהר זונשיין: אשמח להסביר אחרי הדיון.

דב חנין: אוקיי.

<בר זהר זונשיין: אבל יש רצון גדול מאוד, גם אצלנו וגם אצלם, ולדעתי זה ייפתר השנה.

<בר זהר זונשיין: זהו.

דב חנין: תודה רבה.

דב חנין: מכבד אותנו בנוכחותו גם ראש עיריית ראש-העין מר שלום בן משה.

דב חנין: שלום, ברוך הבא, באמת אני שמח על הצטרפותך.

דב חנין: אני חושב שראש-העין, שבאמת עוברת הליך התפתחות מאוד מאוד משמעותי, היא דוגמה לאתגר העצום שעומד בפנינו, כי כל ההתפתחות המדהימה של ראש-עין עלולה בסופו של דבר להסתיים או להגיע לאיזשהו פקק תנועה קטסטרופלי.

<שלום בן משה: היא כבר זה.

<לאה ורון: זה לא עלול, זה - - -

דב חנין: וכבר רואים את זה.

דב חנין: אלמלא תתרחש מהפכה בתחבורה הציבורית שם.

דב חנין: וראש-העין במובן זה היא דמותה של מדינת ישראל בעתיד הקרוב מאוד.

דב חנין: ולכן אנחנו צריכים להבין, שכשאנחנו מדברים על חזון תחבורה ציבורית, אנחנו לא מדברים על משהו שיקרה בהמשך המאה ה-21, אנחנו מדברים על משהו שהולך לקרות בקרוב.

דב חנין: אם לא תהיה מהפכה בקרוב, אנחנו פשוט נהיה כולנו תקועים.

דב חנין: וזה לכן מוסיף הרבה מאוד דחיפות לסוגיות שאנחנו עוסקים בהן כאן בוועדה.

דב חנין: אני רוצה לתת את רשות הדיבור לגיל יעקב, ושוב להודות לך, אדוני, על הליווי שאתם נותנים בארגון "15 דקות" לעבודה של ועדת המשנה, ובכלל לנושא התחבורה הציבורית בארץ.

דב חנין: קח בחשבון שזה רק דיון פתיחה, אז דקה או שתיים ככה לכמה דגשים, ונמשיך הלאה.

יעקב גיל: אז אני קודם כול מאוד מברך על היוזמה של הוועדה.

יעקב גיל: אני חושב שאחד הדברים שחסרים הוא באמת איזושהי הגדרה של חזון ופעולות שיינקטו בשנים הקרובות.

יעקב גיל: בגדול מדינת ישראל, משרד התחבורה, גיבשו איזשהו חזון ל-2030, 2040, רכבות קלות ודברים מהסוג הזה.

יעקב גיל: אבל כשמסתכלים על השנים הקרובות, חוץ מאוסף של פעולות, שאנחנו לא בדיוק יודעים מתי הם יקרו ואיך הם יקרו, אין איזושהי אמירה ברורה ואין אפילו תקציבים מתאימים, כדי להביא לשינוי בשנים הקרובות.

יעקב גיל: ומה שנשמח אם הוועדה תתמקד בו זה באמת איזה חזון ואיזה צעדים יעשו הבדל בטווח הקרוב, עד שבאמת יהיו פה רכבות קלות, ויש שורה של צעדים שאנחנו גם מציגים מעת לעת בוועדה ובפורומים אחרים.

יעקב גיל: נשמח שיהיה באמת מיקוד בעניין הזה.

יעקב גיל: ואני רק רוצה לשבח את הוועדה על פתיחה של הפידבק לכלל הציבור ושימוש בפלטפורמות חדשות.

יעקב גיל: רק אגיד אולי כהערה, שבדיוק השקנו אפליקציה, שאנשים מדווחים מהשטח על בעיות בתחבורה הציבורית.

יעקב גיל: והקמנו מערך של נאמני תחבורה ציבורית שנקרא "משמר התח"צ".

יעקב גיל: אנחנו כבר תוך שבועיים של פעילות קיבלנו קרוב כבר ל-1,000 פניות רק מהיוזמה הזאת, ואנשים צמאים להביע את הדעה שלהם.

יעקב גיל: ומאוד נשמח כמובן לשתף בכל החומרים שנאסוף בנושא.

יעקב גיל: אבל שוב, אני רוצה לברך, ולהציע את המיקוד הזה בשנים הקרובות.

דב חנין: תודה רבה לך.

דב חנין: כאמור, נשמח להשתתפות של כל הגורמים הרבים שנמצאים כאן בתהליך הזה.

דב חנין: ונבקש מכם להעביר אלינו הצעות לתפיסות של חזון.

דב חנין: ההצעות האלה יכולות להיות בשתי צורות: זו יכולה להיות הצעה כוללת, עם תמונה כוללת של איך נראה לכם חזון תחבורה ציבורית ראוי למדינת ישראל כתפיסה כוללת, עם הפרטים שנגזרים מהתפיסה הכוללת הזו.

דב חנין: וזו יכולה להיות גם התייחסות למרכיב ספציפי.

דב חנין: למשל נמצאים כרגע מולי, אני רואה את הנציגים של נהגי ומפעילי מוניות השירות.

דב חנין: איך אתם, למשל, רואים את החלק שלכם כמוניות השירות בתוך תפיסה כוללת של מערכת תחבורה ציבורית מתקדמת, שאנחנו צריכים לפתח, נציגי רכבת ישראל, נציגי חברות התחבורה הציבורית, חברות האוטובוסים.

דב חנין: כולכם באמת יכולים גם להעביר אלינו מסמכים שמתייחסים לזווית שלכם בתוך התפיסה הכוללת של חזון התחבורה הציבורית.

דב חנין: אני מבקש שהמסמכים שמועברים לוועדה יהיו מסמכים מתומצתים.

דב חנין: אנחנו לא צריכים להשמיד את כל יערות הגשם בדרום אמריקה עם המון המון ניירות, אפשר לתמצת את הדברים, להביא אותם בצורה מגובשת, קצרה, שתיתן לנו באמת תמונה איפה אנחנו נמצאים ומה קורה מבחינת נקודות המוצא שלכם.

דב חנין: יש אתנו נציגים של ארגונים נוספים של תחבורה ציבורית, משתמשי תחבורה ציבורית בדיון הזה?

<קריאה: כן, "אגד תעבורה".

דב חנין: לא, אני מכיר את - - -

<קריאה: הרגע נכנסנו פשוט.

דב חנין: כן, גברתי.

<קריאה: - - -

דב חנין: הבנתי.

דב חנין: אדוני?

דב חנין: בסדר גמור.

דב חנין: בבקשה, אדוני.

<משה בר: אפשר לדבר?

דב חנין: לא, לא, רק אם אתה רוצה להצהיר על נוכחותך.

<משה בר: לא, אני רוצה גם להצהיר וגם לדבר על נושא הנכים.

דב חנין: כן.

דב חנין: תודה.

דב חנין: אני חושב שההשתתפות שלכם היא חשובה מאוד בדיון הזה ובמחשבה הזה, של נציגי ארגוני הנכים.

דב חנין: אנחנו צריכים להבין שתחבורה ציבורית היא משהו שצריך לתת מענה למגוון מאוד גדול של אנשים שחיים בחברה שלנו, ונקבל בברכה את התרומה שלכם, את ההסתכלות שלכם ואת ההערות שלכם.

דב חנין: אני גם מקבל בברכה את הנציגים של ארגוני העובדים – גם הסתדרות העובדים הכללית, גם "כוח לעובדים".

דב חנין: תחבורה ציבורית זה גם עובדים בתחבורה ציבורית, וגם להם יש הרבה ידע, הרבה ניסיון, וגם היכרות עם הרבה קשיים שקיימים בתחום הזה.

דב חנין: אז אנחנו בזה בעצם פותחים את התהליך.

דב חנין: ואני מאוד מקווה שנצליח בחודשים הקרובים לקדם אותו ולהפוך אותו לתהליך יעיל ואפקטיבי.

דב חנין: המוקד השני של הדיון שלנו היום הוא הרשות הארצית לתחבורה ציבורית ורשויות מטרופוליניות לתחבורה ציבורית.

דב חנין: אקדים ואומר שהרשות הארצית לתחבורה ציבורית הוקמה, מכיוון שהגענו, המדינה הגיעה למסקנה שמשהו לא עובד בהיערכות הקיימת במשרד התחבורה, וצריך כלי אחר ממה שהיה קיים לאורך כל השנים, כדי לתת מענה מערכתי טוב יותר לתחבורה ציבורית.

דב חנין: ולכן הוקמה הרשות הארצית לתחבורה ציבורית.

דב חנין: בוודאי נשמע מיד את מר מאיר חן, שהוא ראש הרשות לתחבורה ציבורית – הוא גם העביר לנו מצגת, ותודה על החומרים שהעברת, אדוני – על העבודה של הרשות ועל האתגרים שעומדים בפני הרשות.

דב חנין: אבל אני חייב להקדים, כדי שהדיון שלנו יהיה מאוד ממוקד ולא יתפזר להרבה מאוד נושאים, שכשהחלטתי לקיים את הדיון בנושא הזה שמעתי מכל מיני גורמים, גם חלק מהגורמים שנמצאים כאן מסביב לשולחן, את הטענה שבעצם הרשות הארצית לתחבורה ציבורית, באופן אמיתי – זאת טענה, אני לא אומר שהיא טענה נכונה, אני רק מעלה אותה כדי שאפשר יהיה להתמודד איתה ולענות עליה – היא סוג של מעטפת חדשה להמשך של מצב שיה קיים עוד קודם.

דב חנין: שהרשות לתחבורה ציבורית, לפי הטענה הזאת, טענת הביקורת הזאת, לא יצרה איזושהי מהפכה ארגונית דרמטית של איזשהו כלי עם יכולות אחרות לגמרי, אלא בעצם המדינה ארזה בצורה אחרת, יותר ידידותית קצת, אולי יותר טובה, יותר נעימה לעין המסתכל, את התכנים הקיימים ממילא.

דב חנין: זו בעצם טענת ביקורת שהועלתה ביחס לרשות הארצית לתחבורה ציבורית.

דב חנין: אנחנו צריכים להבין: מערכת התחבורה הציבורית היום במדינת ישראל מאוד מאוד ריכוזית – מאוד מאוד ריכוזית.

דב חנין: אם אני משווה את זה למצבים שקיימים במקומות אחרים בעולם, רמת הריכוזיות, זאת אומרת ניהול התחבורה הציבורית בישראל, הוא מאוד גדול.

דב חנין: יש כאלה שאומרים שזה דבר טוב, שמדינת ישראל היא מדינה קטנה, ולכן צריך לנהל את המערכת באמת באופן מרוכז במקום אחד.

דב חנין: בזמנו, הממשלה, אם אני מדבר על 2011, חשבה אחרת, והתחילה מהלך של הקמת רשויות מטרופוליניות, מתוך הנחה שנכון יותר את התחבורה הציבורית בגוש דן לנהל מגוש דן, את התחבורה הציבורית בחיפה לנהל בחיפה, את התחבורה הציבורית בירושלים לנהל בירושלים.

דב חנין: זו הייתה ההנחה, שהממשלה אימצה אותה כשהיא החליטה באופן עקרוני לקדם את המהלך של רשויות תחבורה מטרופוליניות.

דב חנין: מאז האמת לא קרה כמעט כלום.

דב חנין: זאת אומרת, אפשר להגיד, אם לדבר בשפה לא דיפלומטית, שאולי הממשלה החליטה משהו, אבל היא לא עשתה שום דבר כדי לבצע את זה.

דב חנין: עכשיו, הוויכוח הזה הוא ויכוח לגיטימי.

דב חנין: אני בהחלט מעוניין לשמוע, אם יש אנשים שאומרים שזה רעיון רע רשויות תחבורה מטרופוליניות, זה המקום לבוא ולהגיד את זה.

דב חנין: וזה בסדר.

דב חנין: אנחנו נתמודד, יהיו טיעונים בעד, יהיו טיעונים נגד.

דב חנין: מה שלא הגיוני זה שאנחנו מצד אחד נגיד שצריך רשויות תחבורה מטרופוליניות, אבל בפועל לא נקדם אותן.

דב חנין: אם לא צריך, בואו נחליט שלא צריך.

דב חנין: אם צריך, בואו נחשוב איך מקדמים את זה בפועל.

<לאה ורון: כן, בפועל לא הוקמה אף רשות מטרופולינית.

דב חנין: לא הוקמה אפילו רשות מטרופולינית אחת.

דב חנין: ולא רק זה שלא הוקמה רשות מטרופולינית אחת, אפילו, גברתי מנהלת הוועדה, הרי גובש תזכיר הצעת חוק של רשויות תחבורה מטרופוליניות, אבל הוא אפילו עדיין לא הגיע לשלב שהוא מובא באופן פורמלי בפני הכנסת.

דב חנין: אני מנצל את ההזדמנות קודם כול כדי לפנות למשרד התחבורה: אנא, תעבירו אלינו את התזכיר הזה.

דב חנין: אנחנו רוצים ללמוד אותו.

דב חנין: אולי נחליט, אם אתם חושבים שיש קשיים בקידומו במישור הממשלתי, אולי נבחן מה אנחנו צריכים לעשות.

דב חנין: ושוב, אם השקפתכם היא אולי שבמבחן הזה זה לא רעיון טוב רשויות תחבורה מטרופוליניות, תגידו לנו, בהחלט נשמח לשמוע את הדברים.

דב חנין: מצד שני, יש בעיה אחרת.

דב חנין: כאשר המערכת היא מאוד מאוד מרוכזת, כדי שהיא תהיה אפקטיבית היא צריכה להיות מערכת נורא נורא חזקה, עם המון גורמים מקצועיים, אנשי מקצוע.

דב חנין: אני לפעמים נתקל במצב שבו אני שואל מה קורה עם קו תחבורה איקס, וואי, ועם תחנת אוטובוס במקום כזה או אחר שיש איתה בעיה, ואני מנסה להתמודד עם הבעיה הזו, ומנסה להבין מיהו האיש שאמור לתת פתרונות לעניין הזה, ובאופן מוזר אני מגיע לאותו בן-אדם, שהוא אולי בן-אדם מאוד מאוד מוכשר, ואין ספק שבמשרד התחבורה יש אנשים מוכשרים עם הרבה כישרון ויכולת, אבל נראה לי שזה צריך להיות איזשהו גאון פנומנלי עם יכולת בלתי מצויה, אם הוא יידע גם להתעסק בהמון המון בעיות של המון המון קווים בהמון המון מקומות, והוא בעצמו יצטרך לתת את כל הפתרונות האלה.

דב חנין: זאת אומרת, אם התפיסה היא שכרגע מה שיש לנו זה רשות תחבורה ארצית מרכזית, אז אנחנו לא יכולים במצב שבו הרשות הזאת מתנהלת במשאבים חסרים, עם תקנים חלקיים, ועם זה שבעצם – שוב, זו טענת ביקורת שנשמח לשמוע התייחסות אליה – המערכת המרכזית הארצית הזאת הופכת להיות סוג של צוואר בקבוק, כי המון דברים מגיעים לשם, ולא בגלל שאנשים הם אנשים רעים, אלא בגלל שלכל בן-אדם עדיין בחיים יש רק 24 שעות ביממה, ורק שבעה ימים בשבוע, יש גם בכל זאת זכות ליום מנוחה בשבת, אז יש בעיה.

דב חנין: ואז המון דברים נתקעים בתוך מערכת שאנחנו לא יכולים להרשות לעצמנו כזה מצב.

דב חנין: אז אני רוצה ברוח הזו המאוד ממוקדת ומאוד עניינית לפתוח את הדיון.

דב חנין: ארצה שנפתח בכמה מילים של החוקר שלנו ממרכז המחקר והמידע של הכנסת, שהכין דוח מקיף על הרשות הארצית לתחבורה ציבורית, וגם על המהלך של הקמת הרשויות המטרופוליניות.

דב חנין: המסמך הזה גם פורסם באתר האינטרנט של הוועדה, פתוח בפני כולכם.

דב חנין: אדוני, אתה לא צריך לעבור על כל הפרטים, אבל אשמח שתתמקד בנושאים שנראים לך יותר בעייתיים ויותר מעוררים דיון.

דב חנין: בבקשה, אדוני.

<אהוד בקר: תודה רבה.

<אהוד בקר: שמי אהוד בקר ממרכז המחקר והמידע של הכנסת.

<אהוד בקר: ארחיב על הפתיחה הטובה שנתן כבוד היושב-ראש.

<אהוד בקר: המסמך עצמו עוסק ביישום החלטת הממשלה מספר 3988 משנת 2011, שעסקה בהקמת הרשות הארצית לתחבורה ציבורית והקמת הרשויות המטרופוליניות.

<אהוד בקר: אקדים ואומר, כמו שבאמת צוין, שנכון להיום הוקמה הרשות הארצית, שעושה הרבה מאוד עבודה, גם בנושא פיתוח התחבורה הציבורית, אבל הרשויות המטרופוליניות לא הוקמו, ארחיב על כך ממש עוד דקה.

<אהוד בקר: להחלטת הממשלה, חשוב לציין, קדמו המלצות של מספר גופים, וגם ועדות, למשל הוועדה לבחינה וגיבוש המלצות בפתיחת ענף התחבורה הציבורית ב-96', ב-2007 הייתה את ועדת סדן לבחינת הרפורמה בתחבורה הציבורית, וב-2011 הייתה את ועדת טרכטנברג.

<אהוד בקר: רק לפי מספר הוועדות שדנו בנושא והמליצו על הקמת הרשויות המטרופוליניות.

<אהוד בקר: אפרט.

<אהוד בקר: ועדת טרכטנברג אמרה שצריך להקים את הרשויות המטרופוליניות בהובלת הרשויות המקומיות, ושצריך לעשות את זה כי הרשויות המטרופוליניות יהיו רכיב מרכזי בהנחת יסודות לפריצת הדרך המתחייבת לתחבורה ציבורית בישראל.

<אהוד בקר: הומלץ גם לקדם הצעת חוק ממשלתית להקמת הרשויות, שתעגן את הסמכויות שלהן.

<אהוד בקר: כפי שהוזכר קודם, לפי מיטב ידיעתי, טרם הופץ התזכיר של הצעת החוק הזו.

<אהוד בקר: יצוין גם שבשנים 2009 ו-2010 היה פיילוט, פרויקט משותף עם האיחוד האירופי להקמת רשות תחבורה ארצית ורשויות מטרופוליניות, כולל ניסיון להקים רשות מטרופולינית בחיפה, במסגרת Twinning עם האיחוד האירופי, ועבודות מטה להקמת רשות מטרופולינית בתל-אביב.

<אהוד בקר: בשני המקרים לא הוקמו רשויות מתאימות.

<אהוד בקר: אחזור להחלטת הממשלה.

<אהוד בקר: בהחלטת הממשלה, כאמור, ב-2011, הוחלט להקים רשות של תחבורה ציבורית כיחידת סמך במשרד התחבורה עד לראשית יוני 2012.

<אהוד בקר: בפועל החלה הקמת הרשות רק בדצמבר 2013, כלומר באיחור מסוים.

<אהוד בקר: בשנים שלאחר מכן המשיכה הרשות להתפתח, היא רק החלה בדצמבר 2013.

<אהוד בקר: נכון לנובמבר 2016, לפחות פורמלית, וכאן אתם מוזמנים לתקן אותי אם זה אחרת, תהליך הקמת הרשות לא הושלם, הקמת הרשות הארצית לתחבורה ציבורית עדיין היה חלק מתוכנית העבודה לשנת 2016, ואשמח לשמוע עדכון למצבה כיום.

<אהוד בקר: הרשות גם לא קיבלה נכון לאותו חודש מעמד של יחידת סמך - -

<מאיר חן: נכון להיום.

<אהוד בקר: - - מה שאמור היה לחזק את העצמאות שלכם בטיפול בנושאים השונים.

<אהוד בקר: ואתם עדיין נסמכים על משרד התחבורה בנושאים רבים.

<אהוד בקר: עכשיו אדבר רגע על המשאבים שעומדים לרשות הרשות הארצית.

<אהוד בקר: לפי פרסומי אגף תקציבים במשרד האוצר התקציב לתפעול השוטף של הרשות, בנפרד מתקציב פיתוח התחבורה הציבורית, עמד נכון ל-2016 על 39,000,000 ש"ח.

<אהוד בקר: ב-2018-2017 התקציב שאושר בכנסת נמוך יותר בכ-40% והוא עומד על כ-23,000,000 ש"ח.

<אהוד בקר: בהקשר הזה כן ראוי לציין שבשנת 2015, שהיא השנה האחרונה שלגביה יש מידע על נתוני הביצוע של התקציב, אז תקציב הביצוע של הרשות עמד על 21,000,000 שקלים, כלומר נמוך יותר מהתקציב המקורי שאושר ל-2018-2017.

<אהוד בקר: זה משהו שצריך לציין אותו.

<אהוד בקר: בנוסף לזה יש את תקציב הפיתוח, והוא מנוצל באחוז מאוד גבוה, ויש עליו פרטים במסמך, לא אכנס אליו כרגע.

<אהוד בקר: בנוסף אציין את נושא משאבי האנוש, כפי שציינת, כבוד היושב-ראש, תקני כוח האדם, כפי שנמסר גם מאגף תקציבים וגם מהרשות.

<אהוד בקר: לפי החלטת הממשלה, יועדו במקור 126 תקנים לרשות על מנת שהיא תוכל לבצע את פעילותה, שזה עלייה של כ-40 תקנים ממה שהיה קודם לכן במשרד התחבורה.

<אהוד בקר: מאז החלטת הממשלה עד היום מספר התקנים שאושר לרשות קטן.

<אהוד בקר: נכון ל-2016 הוא עומד על 107 תקנים, שלא אוישו כולם.

<אהוד בקר: נכון ל-2018-2017 אושרו 101 ושליש תקנים מדי שנה.

<אהוד בקר: נושא הקיצוץ הזה בתקנים הוצג לנו על-ידי הרשות כנושא מאוד מהותי ביכולת של הרשות גם למלא את תפקידה וגם להביא להקמת הרשויות המטרופוליניות.

<אהוד בקר: אם נדבר באמת על הרשויות המטרופוליניות – אין הרבה מה לומר.

<אהוד בקר: נכון להיום לא הוקמה אף רשות.

<אהוד בקר: למיטב ידיעתנו תזכיר החוק לא הופץ.

<אהוד בקר: הנושא הזה גם עלה בנובמבר 2016 על-ידי מבקר המדינה, שהמליץ למצוא דרכים לפתור את החסם הזה ולקדם את הקמת הרשויות.

<אהוד בקר: בארבעת המטרופולינים אין רשויות.

<אהוד בקר: יש גופים שקיימים ועושים תכנון מטרופוליני, אבל הם למעשה מייעצים לרשות הארצית, והרשות הארצית היא הגוף עם המשאבים ועם הסמכות לקבל את ההחלטות.

<אהוד בקר: למשל בתל-אביב, כפי שציינתי קודם, הייתה עבודת מטה בשנים 2009 ו-2010 להקמת רשות מטרופולינית.

<אהוד בקר: היא לא הוקמה.

<אהוד בקר: בחיפה היה פרויקט עם האיחוד האירופי – לא הוקמה הרשות.

<אהוד בקר: לפי המידע שקיבלנו מהרשות הארצית, הם יוכלו לקדם את הקמת הרשויות המטרופוליניות רק אחרי שהקמת הרשות - - - ויעמוד לרשותה כוח אדם מספק.

<אהוד בקר: זהו.

<אהוד בקר: מעבר לכך, במסמך עצמו, כפי שמפורסם באתר הוועדה, אפשר למצוא מידע גם על הפרויקטים המטרופוליניים שמתקיימים בערים השונות, ועוד מידע גם על המשאבים שקיימים ברשות.

<אהוד בקר: זה על הרקע, ומוזמנים כמובן לקרוא אותו.

<אהוד בקר: תודה רבה.

דב חנין: תודה רבה לך, אדוני.

דב חנין: נמצא אתנו ראש הרשות לתחבורה ציבורית, מר מאיר חן.

דב חנין: ואני רוצה קודם כול להודות לך על המצגת המאוד מאוד מקיפה שהעברת לוועדה.

דב חנין: המצגת הזאת, אגב, נפרסם אותה באתר הוועדה, אולי כבר אפילו עלתה באתר הוועדה.

<לאה ורון: היא הועברה רק לחברי הכנסת הבוקר, כי היא התקבלה רק אתמול בלילה.

דב חנין: אוקיי, אז נפרסם אותה בעתיד הקרוב.

<לאה ורון: היום.

דב חנין: מצוין.

דב חנין: ועדת הכלכלה היא פשוט ועדה יעילה.

דב חנין: יש לנו מנהלת יעילה.

דב חנין: אז אני רוצה רק לומר לכם שהמצגת הזאת שנמצאת בפני מראה שיש באמת הרבה עבודה שנעשית בתחום התחבורה הציבורית, ובאמת בהרבה מישורים: גם מידע לציבור, גם שיפורים במערכת, פרויקטים גדולים שנמצאים בתהליך של בנייה והקמה של תשתיות תחבורה ציבורית גדולות, פריפריות, אוכלוסייה ערבית וכדומה.

דב חנין: כל הדברים האלה, אנחנו כמובן מעריכים אותם מאוד, אבל הם לא מוקד הדיון שלנו כרגע.

דב חנין: אני מעוניין כרגע להתמקד בכמה שאלות.

דב חנין: קודם כול, אדוני, השאלה הראשונה: האם אתם יודעים לומר לנו היום מהו ההבדל המערכתי שבין מצב שבו יש רשות תחבורה ארצית, כמו שיש לנו היום, לבין מה שהיה לנו קודם, שהיה לנו אגף תחבורה ציבורית במשרד התחבורה?

דב חנין: מה בעצם השינוי המערכתי, ולמה זה נכון, חשוב וטוב שבנינו בעצם את הרשות הארצית לתחבורה ציבורית?

דב חנין: שאלה ראשונה.

דב חנין: שאלה שנייה: אני מאוד מוטרד מפערי התקנים שנמצאים, כי המספר הזה של 126 תקנים, של אנשים שאמורים לטפל בכל בעיות התחבורה הציבורית במדינת ישראל הוא מספר קטן, אבל אפילו הוא לא ממולא.

דב חנין: אפילו הוא ממולא, זאת אומרת הוא ירד ל-107 תקנים, ומ-107 תקנים גם לא כולם מאוישים.

<שלום בן משה: ושליש.

דב חנין: תיכף נשמע.

דב חנין: אז יש לנו פה איזושהי בעיה.

דב חנין: עכשיו, יכול להיות שמצאתם איזושהי דרך יצירתית לגרום לכל בן-אדם לפעול באמת בצורה הרבה יותר אינטנסיבית, ולמלא את המקום של כמה אנשים.

דב חנין: התחושה שלנו היא שיש כאן איזשהו קושי.

דב חנין: נמצא אתנו פה נציג של משרד האוצר?

דב חנין: למה אדוני בורח?

<לאה ורון: נחבא אל הכלים.

דב חנין: בוא, בוא, שב אתנו.

דב חנין: אנחנו מקבלים אותך בברכה.

איתן ברושי: הם יושבים רחוק בשביל לא לשלם אחר כך.

דב חנין: אז בוקר טוב, אדוני, אני מקדם אותך בברכה.

דב חנין: ובאמת שב מול מאיר חן, כדי שאולי תוכל להעיר ולהוסיף על דבריו.

דב חנין: ושאלה אחרונה, אדוני, שאשמח שתתייחס אליה בדבריך, היא שאלת הרשויות המטרופוליניות.

דב חנין: מה התפיסה העדכנית שלכם?

דב חנין: בכל זאת אתה כבר עם ניסיון מסוים, ניסיון עשיר, בתור ראש רשות לתחבורה ציבורית.

דב חנין: איך התפיסה שלך היום ביחס לרשויות לתחבורה מטרופוליניות?

דב חנין: זה רעיון מוצלח, זה רעיון בעייתי.

דב חנין: מה החסרונות שלו?

דב חנין: מה היתרונות שלו?

דב חנין: וכדומה.

דב חנין: בבקשה, אדוני.

<מאיר חן: טוב, בוקר טוב לכולם.

<מאיר חן: עבדנו הרבה על המצגת, והמצגת – ארוץ עליה במהירות, כי היא למעשה משקפת תמונת מצב של שלוש שנים מאז שהרשות פועלת.

<מאיר חן: ולכן חשוב, כי זה ימקד את האנשים.

<מאיר חן: הקדמת ודיברת קודם על הכוונה לשתף ציבור ולייצר איזשהו חזון, אז אני מוכרח פה בפתיח להגיד לך שאנחנו כבר את התהליך הזה עשינו.

<מאיר חן: וזה טוב, יכול להיות שתהיה לך עבודת הכנה טובה.

דב חנין: מעולה.

<מאיר חן: לפני שנה וחצי פתחנו אתר התייעצות דרך תובנות, שהוא משתף את כלל הציבור, לא רק בארץ, גם בחו"ל.

<מאיר חן: ונשמח להציג, כי איך אומרים, נוכל להביא לך את זה גם לעוס, חלק גדול מהארגונים נכחו בזה, הגיבו, אנשים מהארץ, מחו"ל.

דב חנין: אנחנו תמיד שמחים לשמוע שגורמים אחרים כבר עושים חלק מהעבודה שרצינו לעשות.

<מאיר חן: יפה, בסדר.

<מאיר חן: ולפני חצי שנה, לסכם את כל התהליך הזה, קיימנו שולחנות עגולים עם כל הארגונים, ויש סיכומים מסודרים.

<מאיר חן: אז איך אומרים, אנחנו כבר בשלים להציג את העניין הזה, וזה יכול לחסוך חלק מהזמן.

<מאיר חן: וזה היה בשיתוף ציבור מאוד גדול.

<מאיר חן: אסקור פה ככה בקצרה את התהליך.

<מאיר חן: הזכיר פה נציג הכנסת, אודי, שעשה עבודה טובה.

<מאיר חן: למעשה מ-2000 נפתח ענף התחבורה הציבורית לתחרות, ב-2007 הייתה החלטת ממשלה על בחינת ענף, ב-2011 אותה החלטת ממשלה על הקמת הרשות הארצית.

<מאיר חן: ולמעשה מדצמבר 2013 התחלנו בתהליך ההקמה.

<מאיר חן: אני אומר מדצמבר כי זה הרגע שהתחלתי לעבוד, שמוניתי, ומשם אני לוקח את נקודת ההתחלה.

<מאיר חן: זה ככה הרקע בקצרה.

<מאיר חן: הייתה החלטת ממשלה, לאחר מכן הנושא קודם במסגרת פרויקט משותף עם האיחוד האירופי.

<מאיר חן: הייתה לה ועדת היגוי בין משרדית, הוועדה אישרה את התוואי האסטרטגי.

<מאיר חן: בסוף התהליך התוואי הזה הגדיר את הרשות כיחידת סמך משרדית.

<מאיר חן: לא בכדי.

<מאיר חן: ולמעשה החלטות הממשלה יצאה לדרך בדצמבר 13' עם הקמת הרשות.

<מאיר חן: אמרנו בתהליך מקדמי, גיבשנו חזון בתוך הרשות, כמובן בהתייעצות עם האחרים.

<מאיר חן: אציג אותו פה.

<מאיר חן: אני מניח שתרצה לפתח אותו בהמשך הדיונים בעתיד, אבל זה החזון: פיתוח וקידום התחבורה הציבורית והיבשתית בישראל והפיכתה לאמצעי ניידות מועדף על-ידי אזרחי המדינה.

<מאיר חן: תחבורה ציבורית כמנוע לצמיחה ואיכות חיים בישראל.

<מאיר חן: גם הגדרנו ייעוד לרשות: פיתוח מערכת תחבורה ציבורית יעילה, הכוללת בתוכה: אוטובוסים, רכבות, מוניות שירות, מערכת הסעת המונים.

<מאיר חן: וזאת תוך הקפדה על מתן שירות מקצועי, איכותי ושוויוני, ושימת דגש על שיפור איכות החיים, בטיחות ואיכות הסביבה.

<מאיר חן: הרשות תוביל את כל המערך הזה על ענפיו וכו'.

<מאיר חן: פשוט ארוץ מהר.

<מאיר חן: הגדרנו גם סט ערכים לרשות.

<מאיר חן: בכל זאת, זה הקמת ארגון חדש, וערכים שחרתנו על דגלנו, כפי שאומרים: מקצועיות, יוזמה, יושרה, אחריות, שקיפות, שירותיות וכדומה.

<מאיר חן: מכאן אנחנו מגיעים למבנה הרשות, וזה עונה לשאלה הראשונה שלך: מה השתנה.

<מאיר חן: מה שהשתנה לפני כן, שכל תחום התחבורה הציבורית התנהל תחת מנהל יבשה במשרד התחבורה, והוא כלל בתוכו שניים מתוך שלושת כל האגפים שנמצאים פה.

<מאיר חן: זאת אומרת להקים רשות זה להקים אותה בצורה ארגונית, מסודרת.

<מאיר חן: וזה המבנה שלה.

<מאיר חן: מעבר לגוף המטה שמתכנן, ואגף תכנון, ארגון ומינהל, וחשבים ויועצים משפטיים שהם נסמכים גם, אגף בכיר רכבות לא היה לפני כן.

<מאיר חן: זה אגף בכיר שלמעשה אחראי על כל הרגולציה וכל הפעילות של כל תחומי הרכבת.

<לאה ורון: שבראשו עומד משה אמסלם?

<מאיר חן: נכון.

<מאיר חן: הוא אחראי גם על רכבת ישראל, גם על הרכבות הקלות: הרכבת הקלה בירושלים, תל-אביב, הרכבות העתידיות.

<מאיר חן: זה, אגב, לא היה, לפני כן היו שני אנשים שהתעסקו עם זה.

<מאיר חן: אגף בכיר תחבורה ציבורית זה אגף רישוי תפעול.

<מאיר חן: דרור גנון העומד בראשו שאתם מכירים, שהוא אחראי על כל מערך האוטובוסים ושילוביות בין כל העניין הזה.

<מאיר חן: אגף בכיר כלכלה – לא היה לפני כן גוף כלכלי בתוך הרשות שמטפל בו, והוא עובד ישירות מול נציגי האוצר ומול המשרד.

<מאיר חן: והוא מרכז בתוכו את כל תקציב - - -

<לאה ורון: מי עומד בראשות האגף?

<מאיר חן: רן שדמי.

<מאיר חן: הוא מרכז בתוכו את כל תחומי הסובסידיות.

<מאיר חן: תקציבי הפיתוח הם לא באגף הזה, הם באגף המשרדי מה שנקרא.

<מאיר חן: יש עוד חלוקה בעניין הזה.

<מאיר חן: אגף בכיר תכנון תעבורתי – זה אותו אגף שאחראי על תכנון התשתיות במדינת ישראל בכלל.

<מאיר חן: לא רק בתחום התחבורה הציבורית אלא בכלל.

<מאיר חן: זה כל אותם מהנדסים, מהנדסי מחוזות, שמאשרים תוכניות לרשויות ובמקומות אחרים.

<מאיר חן: והראייה שלו היא רחבה יותר.

<מאיר חן: בתוך זה יש את הנישה של התחבורה הציבורית.

<מאיר חן: אגף פיקוח בקרה ורמת שירות זה אגף שלא היה קיים בכלל.

<מאיר חן: זה אגף שמתכלל בתוכו את כל חברות הבקרה על חברות התחבורה הציבורית, גם באוטובוסים, גם ברכבות, ונותן איזושהי ראייה כוללת.

<לאה ורון: מי עומד בראש אגף תכנון תעבורתי, ומי בראש אגף פיקוח?

<מאיר חן: בראש אגף תכנון תעבורתי עומדת עירית שפרבר.

<מאיר חן: ובראש אגף פיקוח ובקרה עומד דודי יוסף.

<מאיר חן: בראש אגף טכנולוגיות עומד שי ג'רבי.

<מאיר חן: הוא גם היה פה בכמה ועדות.

<קריאה: צריך לדרבן אותו שיעשה הרבה עבודה - - -

<מאיר חן: אגף טכנולוגיות זה אגף שלא היה קיים בכלל.

<קריאה: שום דבר הוא לא עושה, הפיקוח.

<מאיר חן: והיום בתחום של התחבורה הציבורית הטכנולוגיות זה דבר מאוד מאוד מתקדם.

<מאיר חן: תיכף נראה גם כמה שיפורים טכנולוגיים ייצרנו, ויש עוד להמשך.

<מאיר חן: אז זה המבנה.

<מאיר חן: וזה נותן את המענה לאותה שאלה ששאלת, אדוני חבר הכנסת, מה שונה.

<מאיר חן: מתצורה של מינהל עם אגפים שהם לא ברורים, ופה לאגפים מאוד ברורים.

<מאיר חן: הרי היה צוות בין משרדי שגיבש את המתכונת הזו, זו המתכונת שאושרה למעשה.

<מאיר חן: כוח אדם.

דב חנין: כן.

דב חנין: אנחנו רואים את השקף, אני רוצה מיד לשאול אותך: תוכננו 126 תקנים, בוטלו 16.

<מאיר חן: נכון.

דב חנין: הביטול הזה היה על דעתכם או שזה היה אילוץ תקציבי?

<מאיר חן: לא, ברור שכל ביטול הוא לא על דעתי כמנהל הרשות, אבל אני חלק ממערכת הקיצוצים שנציבות שירות המדינה מטילה על המשרד.

<מאיר חן: אז כשגוזרים קיצוץ רוחבי, אז אני שואל למה אני.

<מאיר חן: הסיבה לזה זו אותה נקודה שהזכיר פה אודי: אני לא יחידת סמך.

<מאיר חן: עד היום במשך שלוש שנים, כתבתי מכתב לנציב שירות המדינה באפריל: לא יכול להיות שאנחנו עדיין לא מוגדרים כיחידת סמך.

<מאיר חן: אני יודע שחודש לאחר מכן נפגשתי עם הממונות אצלו, אמרו שהנציב אישר.

<מאיר חן: עד היום זה לא תורגם לזה שהרשות קיבלה את ההגדרה כיחידת סמך.

<מאיר חן: והקיצוץ נובע מכל מיני קיצוצים רוחביים שמשיתים על משרדים ממשלתיים, וגם אנחנו בתוך זה.

דב חנין: אתה מעריך שהמשרות או התקנים שיש לכם, כוח האדם שיש לכם, מאפשר לכם להתמודד עם כל הסיפור הגדול הזה של ניהול תחבורה ציבורית במדינה?

<מאיר חן: לא.

דב חנין: לא?

<מאיר חן: לא.

<מאיר חן: אם אתה שואל אותי.

<מאיר חן: קודם כול, אתה רואה ש-16 תקנים ירדו.

דב חנין: 16 תקנים ירדו, ו-10 עוד לא מלאים.

יעל כהן-פארן: ו-10 עוד לא אוישו.

<מאיר חן: לא, 10 הם בהליך מכרזי.

<מאיר חן: זאת אומרת, זה אנשים שזזים כל הזמן.

<מאיר חן: מישהו התקדם לתפקיד אחר, אז יש מכרז לגבי התפקיד שלו.

<מאיר חן: יש לצערי קושי בגיוס מהנדסים.

<מאיר חן: יש לנו מכרזים שהם כבר סבב שלישי, ואני לא מצליח לגייס מהנדסים בתחומים מסוימים.

איתן ברושי: תיקח עורכי-דין, שם יש עודף.

<מאיר חן: ואוסיף אותם כמהנדסים?

איתן ברושי: לא, אני צוחק.

יעל כהן-פארן: תעשה להם הסבה.

<מאיר חן: ולכן ההגדרה של 126 זה צורך, צורך שהוכר.

<מאיר חן: גם פה יש לנו חסך לצורך הזה של 16 תקנים.

<מאיר חן: ברור שזה משפיע.

<מאיר חן: ברור שגם עם הניסיון שצברנו פה במשך שלוש שנים, לענות בכנות, זה לא מספיק וצריך להרחיב את זה.

יעל כהן-פארן: מה הצפי שתצטרכו?

יעל כהן-פארן: אוקיי, 126 זה גם היה תכנון ראשוני.

יעל כהן-פארן: כמה אתה מעריך שצריכים באמת כדי לתפעל את המערכת?

<מאיר חן: כדי לתפעל את המערכת הזו בצורה מאוד מאוד יסודית, כדי לתת מענה.

<מאיר חן: הקשב שלי לשלום הוא כמעט דו-שבועי, אז תארי לך אם מכפילים את זה לכל הרשויות.

<מאיר חן: סדר גודל של מעבר ל-126 תקנים, אני מניח שככה בלי להגזים או לנצל את הבמה הזו - -

יעל כהן-פארן: Grosso modo.

<מאיר חן: - - זה עוד כ-20 תקנים.

<מאיר חן: הם יכולים לתת מענה שבאמת נותן פתרון הרבה הרבה יותר טוב.

<מאיר חן: אבל אוקיי, בוא נשלים את השלב הזה של הכרה לצורך, ואז נוכל להתקדם עם זה.

<מאיר חן: אבל זו תמונת המצב.

<מאיר חן: עכשיו, היא לא הולכת להיות יותר טובה, כי יש פה נציג אוצר, נציבות, התבשרנו שיש גם קיצוץ בשנה הקרובה, שבה אני צריך לסמן עוד שישה תקנים.

<מאיר חן: אז אני עושה את הכי טוב במסגרת מה שיש לי.

דב חנין: קודם כול, אני מודה לך על התשובה באמת הכנה בעניין הזה, אבל נרצה לקבל מכם נייר על הצרכים שלכם, הצרכים המקצועיים שלכם.

דב חנין: ברור שמה המדינה בסוף מחליטה וזה – אנחנו רוצים לקבל את הדבר הזה.

דב חנין: ואני אומר לך מראש: אסור לנו לאפשר מצב שבו בגלל סוגיות כאלה ניצור איזשהו צוואר בקבוק מערכתי.

דב חנין: זו פשוט תהיה טעות גדולה.

<מאיר חן: תראה, באתי מארגון מסודר, מהצבא.

<מאיר חן: כשרוצים להקים יחידה, אז יודעים להקים אותה תוך שנה, ואומרים: זה פרח מוגן, אף אחד לא נוגע בו מכל הגופים מסביב, וחמש שנים זה מה שיש, עם זה יוצאים לדרך.

<מאיר חן: בואו נראה איך זה יעבוד, איך זה יפעל.

<מאיר חן: אבל פה לצערי זה לא קורה.

<שלום בן משה: אפשר שאלת ביניים?

דב חנין: כן, שאלה.

דב חנין: בבקשה, אדוני.

<שלום בן משה: לפי דעתי, עבר לבעיית כוח אדם, העניין של הרשות לא יחידת סמך, שיש לה עצמאות וסמכויות ואחריות יותר ברורים, זה לפי דעתי יותר חשוב.

<שלום בן משה: שיש לו את יועץ משפטי שלו, ויש כספים שלו, והוא יכול לקבל החלטות.

<שלום בן משה: וגם מישהו אצלו נקרא זה שאחראי נושא הרכבת, הסמכויות שלו מול הרכבת הן מוגבלות.

<שלום בן משה: ברגע שהוא יחידת סמך עצמאית, אז הסמכויות שלו הרבה יותר ברורות וההנחיות שלו הן חד-משמעיות.

<שלום בן משה: זה בעיני אחד מהעניינים המרכזיים והחשובים.

דב חנין: תודה, אדוני.

דב חנין: אדוני, אם אתה יכול רגע לעבור לשקף של עיקרי הפעילות, שנותן לנו איזושהי תמונה על הדגשים שלכם לאורך שלוש השנים 2014, 2015, 2016.

דב חנין: פשוט אני חושב שזה כן נותן איזושהי תמונה כללית - - -

<מאיר חן: כן.

<מאיר חן: רק פה בשניונת אציג, קודם דיברת על תהליכי שיתוף ציבור, אז דיברנו, פתחנו אתר אינטרנט לרשות.

<לאה ורון: כן, דיברת על זה קודם.

<לאה ורון: פשוט חבל על הזמן.

<מאיר חן: זירות התייעצות, שבהן למעשה שלחנו – פה הזה השולחן העגול שקיימנו עם כל הארגונים, אפילו גיל יעקב מופיע פה ועוד כמה.

יעל כהן-פארן: אפילו?

יעל כהן-פארן: אם גיל יעקב - - -

דב חנין: אם גיל יעקב לא היה מופיע, אז כנראה ש - - -

<קריאה: היינו מוטרדים.

<מאיר חן: עיקרי הפעילות.

דב חנין: אתה לא צריך לעבור על כל הדברים - - -

<מאיר חן: לא, ברור.

<מאיר חן: אעבור על הדברים, ולשמחתי, לאה פה גם היא הכי ותיקה מכולם, היא גם מכירה הרבה דברים שדנו פה שנים על גבי שנים, וסוף-סוף קיבלו פתרונות.

<מאיר חן: וברור שיש פה פער של עשרות שנים.

<מאיר חן: תראו, יש יתרון עצום בזה שיש רשות.

<מאיר חן: צריך להשלים פה עוד כמה דברים, ואז אותה רשות, שתהיה יותר עצמאית, אז אני בטוח שהתוצרים יהיו עוד יותר טובים.

<מאיר חן: אלה דברים שעסקנו בהם בשלוש שנים האחרונות, אקח ככה בנקודות את הדברים המשמעותיים.

<מאיר חן: "הקו המכין" הראשון בתל-אביב, קו 1, הופעל באוגוסט 2014.

<מאיר חן: זה אותו קו שנוסע על התוואי של הרכבת הקלה עם אותם אוטובוסים שעמדו כמעט שנתיים עד שהופעלו.

<מאיר חן: ובסך הכול זה קו שמוכיח את עצמו, מניב הרבה נוסעים.

<מאיר חן: ונכון שיש עוד בעיות של תשתית ואכיפה, אבל בסוף זה משנה את כל התמונה.

<מאיר חן: נושא של "חופשי חודשי" בכל המרקמים העירוניים – גיליתי מצב של חוסר אחידות בין הרבה רשויות, בין הרבה מקומות.

<מאיר חן: ואז אמרנו: בוא ניקח כל תחום ונעשה אותו ברמה הארצית.

<מאיר חן: היום בכל עיר אפשר לרכוש "חופשי חודשי", מנוי עירוני.

<מאיר חן: לפני כן זה היה בחלק מהמקומות כן, בחלק לא.

<מאיר חן: פרויקט העדפה ברמזורים, מטרונית – שנה קודם להקמת הרשות התחילה לפעול המטרונית, ובאמת פרויקט טוב, עם העדפה לתחבורה הציבורית.

<מאיר חן: אבל מה, בסוף המטרונית הזו הייתה נתקעת בגלל העדפה ברמזורים.

<מאיר חן: פרויקט מאוד מאוד מורכב.

<מאיר חן: ואני שמח דווקא פה בישיבה הזו להגיד, יושב פה גם אבישי, מנכ"ל "יפה נוף", שנתנו להם את האחריות בניהולנו של כל העניין הזה.

<מאיר חן: זה תהליך מאוד מורכב.

<מאיר חן: היום יש גם מעט מאוד אנשים שמתעסקים עם תכנון רמזורים במדינת ישראל, שזה גם בעייתי.

<מאיר חן: הושבנו את טובי המומחים במשך כשנתיים, ובסוף הפרויקט הזה קיצר בסדר גודל של בין 15 ל-17 דקות בנסיעת המטרונית, שזה מאוד מאוד משמעותי.

<לאה ורון: זה גם מה שקורה עם הרכבת הקלה בירושלים?

<לאה ורון: גם את זה הצלחתם לפתור?

<מאיר חן: כן, גם שם עובד צוות מתכננים על נושא של העדפה ברמזורים, כי בסוף אפשר לייצר תשתית ואפשר לייצר רכבות אחרות, אבל אם אתה לא נותן את ההעדפה – אז זה גם פרויקט מאוד ארוך ומאוד מוצלח באמת, שהסתיים בימים האחרונים.

דב חנין: אדוני מדבר על חיפה, על המטרונית?

<מאיר חן: חיפה, כן.

דב חנין: אז אני רק רוצה לומר, אדוני:

דב חנין: קודם כול, אני באמת מברך על כך, וגם ראיתי את זה בנסיעה שנסעתי בעצמי.

דב חנין: אני מברך על הנושא הזה של העדפה ברמזורים במטרונית, הוזכרה כאן הרכבת הקלה בירושלים.

דב חנין: אני חושב שזה צריך להיות אחד המהלכים הכי מרכזיים.

דב חנין: איך אנחנו מייצרים העדפה לא רק בנתיבי תחבורה ציבורית לאוטובוסים, אלא גם בעדיפות לאוטובוסים ברמזורים?

דב חנין: זה נשמע אתגרי, אבל זה לא כל כך מסובך, וזה מאוד מאוד חשוב.

דב חנין: אם אנשים יידעו שהאוטובוס יודע לעבור מהר יותר את הצומת התקועה, אז הם יחליטו שעדיף להם לנסוע באוטובוס.

<מאיר חן: זה חלק מאותו פרויקט של "מהיר לעיר", שאמור לתת את המענה.

<מאיר חן: זה באמת נדבך שהוא מאוד חשוב.

<מאיר חן: נעבור ל-2015.

<מאיר חן: הקמת המסלקה.

<מאיר חן: הקמת המסלקה, אני אומר פה אפילו ככה בגאווה רבה, זה תהליך שלאה מכירה אותו, מ-2001 הוא מתנהל פה, וזה תהליך שבו חיברנו את כל מפעילי התחבורה הציבורית למסלקה אחת.

<מאיר חן: אתם זוכרים את כל אותם תלונות, שמי שרוכש כרטיס ב"אגד" יכול לחזור רק ל"אגד", ולא יכול ללכת ל"סופרבוס" ול"אפיקים", ולא הייתה שילוביות.

<מאיר חן: ב-2015 חיברנו את כל מפעילי התחבורה הציבורית למסלקה אחת, ובסוף זה הקל את השירות על הציבור בצורה בלתי רגילה.

<מאיר חן: הקמנו כ-100 עמדות מרכזיות כאלה בכל הערים, יש לנו השלמה של עוד כ-30 כאלה.

<מאיר חן: ובסוף לא משנה איפה קנית את הכרטיס, את ה"רב-קו", אם אתה סטודנט ורוצה לבקש יתרות וכו', אתה מגיע לאותה עמדה, אתה מקבל את כל השירות במקום אחד, ללא שום קשר למפעיל והזהות וכו'.

<מאיר חן: היו פה, לדעתי, עשרות דיונים בוועדה הזו, נכון?

יעל כהן-פארן: היה דיון בוועדת הכלכלה הראשית ממש לפני שבוע על ה"רב-קו", על החוק.

<מאיר חן: כן, כן, זה על החוק.

יעל כהן-פארן: לא, אבל אחד הדברים שעלו, והתייחסו לזה שיש כבר 130 נקודות למכירת "רב-קו" – הן לא מספיקות.

<מאיר חן: נרחיב.

יעל כהן-פארן: יש כוונה להרחיב את זה?

<מאיר חן: בוודאי.

<מאיר חן: היום יש לנו את התשתית.

<מאיר חן: אנחנו הולכים לייצר עמדה עכשיו בנתב"ג למשל.

<מאיר חן: נתב"ג –התיירים שבאים מחו"ל ורוצים לקנות.

<מאיר חן: אז אין דבר כזה.

<מאיר חן: אז הולכים להקים שם עמדה, שכל תייר שמגיע לארץ או כל מי שרוצה יגיע לעמדה.

<לאה ורון: מאוד חשוב.

<לאה ורון: כמו שמצוי בעולם הגדול.

<מאיר חן: כמו בחו"ל.

<מאיר חן: אז הוא קונה – רוצה כרטיס יומי, כרטיס שבועי, יכול את כל האמצעים האלה.

<מאיר חן: אבל הפלטפורמה קיימת, ועכשיו אפשר לייצר גם עוד 600.

יעל כהן-פארן: כן, זה רק עניין של משאבים.

<מאיר חן: כן.

דב חנין: אוקיי.

דב חנין: כן.

<מאיר חן: טעינת "רב-קו" באינטרנט – כל התלונות שהיו: למה לא משתמשים?

<מאיר חן: למה צריך להגיע לעמדות?

<מאיר חן: אני יכול להגיד שבמשך כשנה או טיפה יותר, כבר סדר גודל של למעלה מ-300,000 טוענים את הכרטיס דרך האינטרנט.

<מאיר חן: בתחילת שנת הלימודים האקדמית רוב הסטודנטים משתמשים בעזר הזה.

<מאיר חן: יש אוכלוסיות שיותר מתקשות, אבל האמצעי קיים.

<מאיר חן: זו פלטפורמה שהשקנו אותה והיא עובדת, ואנחנו רוצים להרחיב אותה.

<מאיר חן: הסדרת הזכאויות לכלל אמצעי התחבורה הציבורית – טרם הקמת הרשות היו הסדרים משונים של הנחות:

<מאיר חן: נכה מקבל ברכבת 33%, באוטובוס 10%, נכה צה"ל מקבל 10%, במקום אחר יותר.

<מאיר חן: לקחנו את כל מערך הזכאויות של כל האזרחים במדינת ישראל – של אזרחים ותיקים וסטודנטים ונכים ובעלי מוגבלויות כאלה ואחרות – ויישרנו את זה לגבי כל מעפילי התחבורה הציבורית.

<בן בדרי: למעט מוניות השירות.

<בן בדרי: לא, אתם אומרים, כל מפעילי התחבורה הציבורית, תוסיפו בסוגריים: למעט מוניות השירות.

<מאיר חן: ברור, ברור.

<מאיר חן: מי שמקבל סובסידיה זה - - - בסדר, נגיע לזה, בדרי.

<מאיר חן: הרעיון הוא בסוף, כי הרי חלק גדול מהתלונות והפניות אמרו: רגע, למה באוטובוס אני מקבל ככה וברכבת ככה?

<מאיר חן: הבעיה הזאת כבר לא קיימת היום, והיא יוצבה, ולשמחתי עובדת יפה.

<מאיר חן: התחלנו ליישם את תוכנית החומש למגזר הלא יהודי.

<מאיר חן: והשירות בתחבורה הציבורית הולך לקפוץ שם בצורה מאוד מאוד מאוד משמעותית.

<מאיר חן: אני יכול להגיד שאותם יישובים, והם לא הרבה, שעדיין לא מחוברים אל התחבורה הציבורית הם בעיקר בגלל היבט של תשתית.

<מאיר חן: וברגע שתושלם התשתית לתחבורה הציבורית, יש לנו גם תקציב ייעודי שאנחנו משקיעים שם.

<מאיר חן: 2016, רפורמה בתעריפים – גם כן נושא שעלה המון, דיברו עליו הרבה שנים.

<מאיר חן: פעם ראשונה במדינת ישראל עשינו סדר בכל המטרופולינים, כמובן בשיתוף מלא עם האוצר, רפורמה בתעריפים שעשתה סדר.

<מאיר חן: מלמעלה מ-1,500 סוגי מחירים בכל מיני מקומות, צמצמנו את זה בצורה משמעותית.

<מאיר חן: זה היה כל כך טוב, שגם אלה שלא משויכים לארבעת המטרופולינים צעקו כל כך, אז בסוף עשינו גם בין המטרופולינים.

<מאיר חן: זאת אומרת, אין היום מישהו במדינת ישראל שלא יכול לרכוש - - -

<קריאה: עדיין יש מה לשפר.

<קריאה: זה לא מדויק.

דב חנין: בסדר, שנייה.

איתן ברושי: אבל הוא לא יכול לדבר שעה.

<מאיר חן: רגע.

<מאיר חן: חשוב שתכירו את זה.

<מאיר חן: בין המטרופולינים, הצהרנו, אין היום מישהו שלא יכול לרכוש במרחב שלו מנוי יומי, שבועי וחודשי.

<מאיר חן: יש את החלק החסר שעדיין לא הושלם, והוא תלוי תקציבי.

יעל כהן-פארן: הבין-עירוני.

<מאיר חן: הבין-עירוני.

יעל כהן-פארן: והם אמרו שלא הולכים לתקצב את זה.

<מאיר חן: איך אומרים, יש עבודה מוכנה לזה.

<מאיר חן: זה עלות של סדר גודל של כ-300,000,000 שקל.

<מאיר חן: ואני חושב שזה מהלך מתבקש וזה מחויב, ואנחנו מעלים את זה בכל מקום.

<מאיר חן: ואז זה מיישר את מדינת ישראל בכל נושא התעריפים.

<מאיר חן: יש פערים היום בכל מיני קווים שארוכים עולים פחות, קצרים עולים יותר.

<מאיר חן: מכירים את זה.

<מאיר חן: אבל אבן הדרך הראשונה של הרפורמה במטרופולינים, אני חושב שהיא עשתה טוב לכולם.

<מאיר חן: נראה את זה גם בתוצאות וכו'.

<מאיר חן: וצריך להשלים את זה עם הבין-עירוני.

<מאיר חן: ערך צבור – מה-1 בינואר 16', למעשה עם השלמת הרכבת הקלה בירושלים, יש ערך צבור בכל המדינה.

<מאיר חן: ולפני שנה זה לא היה.

<מאיר חן: היו בחלק מהמקומות.

<מאיר חן: יישרנו פה קו, וכל אחד יכול לטעון את ה"רב-קו" עם ערך צבור, ולקבל את ה-25% הנחה.

<מאיר חן: הבעיה האחרונה הייתה - - -

<קריאה: צריך להתאים לכל החברות.

<קריאה: זה לא מתאים לכל החברות: "אגד", "דן", "קווים" – זה לא מתאים לכולם.

<מאיר חן: לא, אין דבר כזה.

<מאיר חן: ערך צבור אתה יכול לעשות היום עם ה"רב-קו" בכל הארץ בכל החברות.

<קריאה: רק שיהיה שווה בכל החברות.

<מאיר חן: אז בוא, אשב אתך אחרי זה, תסביר לי איפה.

<מאיר חן: אין שום בעיה, ערך צבור בכל הארץ, בכל המדינה.

<מאיר חן: האחרונה הייתה "סיטיפס" – אילצנו אותה להיכנס לזה, ולשמחתי זה עובד.

<מאיר חן: קווי הזנק למקומות תעסוקה – יש לנו תוכנית כוללת.

<מאיר חן: שנה שעברה תכננו הרבה יותר, נכנס פחות, כי גם התקציב הגיע באיחור יחסית, ויש לנו כוונה להשלים את זה בצורה מלאה.

<מאיר חן: אנחנו מזהים את מקומות התעסוקה כמקום פוטנציאלי טוב לקווים מהירים, ויש לנו תוכנית בכל המקומות.

<מאיר חן: רק שבוע שעבר ישבנו פה, יושב פה אשר מעיריית תל-אביב, כל האזור הזה של רמת-החייל ועתידים וכו', לייצר שם קווים.

<מאיר חן: נסדיר את בעיית המסופים בשיתוף עם העירייה, ואז זה ייכנס מהר יותר.

<מאיר חן: מעבר צה"ל לנגב – זה גם חייב אותנו לשנות את מערך ההיסעים.

<מאיר חן: רפורמה במוניות השירות, אנחנו ממשיכים אותה מ-2016, רובם מכירים את זה טוב, ל-2017.

<מאיר חן: עבדנו על זה במהלך 16'.

<מאיר חן: הדבר האחרון שנכנס בסיומה של השנה, וגם עלה פה הרבה, כי אני זוכר שקיבלתי ממך הרבה מכתבים, על הכרמלית.

<מאיר חן: ופה אני מוכרח להגיד, שהכרמלית קיימת 59 שנים, שאני לא מבין איך עד היום לא חיברנו אותה לתחבורה הציבורית.

<מאיר חן: מה-1 בינואר היא עובדת.

<מאיר חן: אני יכול להגיד לך שבשבועיים הראשונים של חיבור הכרמלית למערך התחבורה הציבורית יש עלייה של 40% במספר הנוסעים בכרמלית.

<מאיר חן: וזה תהליך.

<מאיר חן: זה תהליך שמדברים עליו הרבה שנים, אבל לולא הרשות אז לא היינו מגיעים למשפך הזה.

<מאיר חן: וסימנתי להם יעד אפילו יותר גבוה.

<מאיר חן: ובסוף בעלות זניחה חיברנו אותם לכל אמצעי זכאויות והנחות, ולאפשר להם כרטיס מעבר.

<מאיר חן: אז היום כשיש את המטרונית, מי שיורד במטרונית בעיר, ועם אותו כרטיס הוא עולה לכרמל.

<מאיר חן: או הפוך, מישהו מהכרמל, נוסע עם האוטובוס, יורד עם הכרמלית לכל משרדי הממשלה למטה.

<מאיר חן: זה לדעתי יוסיף סדר גודל של למעלה מ-1,000,000 נוסעים במהלך שנה, וזה רק ילך ויגבר.

<מאיר חן: וזו הצלחה.

<מאיר חן: זה למעשה סיכם לנו את 2016, ואתו פתחנו את השנה החדשה.

דב חנין: תודה.

דב חנין: אני רק רוצה לומר, שבוודאי יש פה הרבה - - -

<מאיר חן: אולי לפחות לגבי הנושאים לשנה הקרובה, כדי - - -

דב חנין: כן.

דב חנין: אז אני אומר: רואים פה את תופסת השירות שאתם מציעים באשכולות חדשים בתחבורה ציבורית, ואת האתגרים והמשימות שלכם לשנת 2017.

דב חנין: בואו אולי נסכם בזה.

<מאיר חן: פה בהחלט ניתן לראות – השקף אולי שיצביע על הכול זה השקף הזה בכל זאת, כי ברגע שיש תוספות שירות, שאתם רואים פה באחוזים ניכרים, אלה האשכולות החדשים שפתחנו אותם לאחר זכייה במכרז של מפעילים חדשים במסגרת התחרות, ורואים פה את התוספות.

<מאיר חן: כמובן, קיבלנו פה תוספות תקציביות מהאוצר לעניין הזה, כי הוכר הצורך, ורואים פה אחוזים ניכרים.

<מאיר חן: בסוף בקצה רצינו לבוא ולראות איך זה בא לידי ביטוי, כי בסוף היעד שלנו היה להגדיל את מספר הנוסעים בתחבורה הציבורית.

<מאיר חן: ופה כשאנחנו בודקים את מספר הנוסעים שהיה לנו ב-2013 – מספר הנסיעות לנוסע, זה הדבר שאנחנו מודדים, הוא קפץ מ-744,000,000 ל-820,000,000.

<מאיר חן: זה עדיין לא נתון סופי, זה יעלה עוד קצת, כי זה לא כל דצמבר.

יעקב גיל: צריך למדוד כמה נוסעים ברכב הפרטי ביחס לתחבורה הציבורית.

יעקב גיל: זה המדד.

<מאיר חן: בסדר.

<מאיר חן: זה באתגר הבא, גיל, בסדר?

<מאיר חן: אבל גם את זה צריך לבדוק, כי זה לא נמדד לפני זה.

<מאיר חן: ולכן אנחנו רואים פה גידול.

<מאיר חן: אף פעם לא היה תקדים כזה של גידול של כ-7% במספר נסיעות הנוסע בתחבורה הציבורית.

<מאיר חן: זה אומר: כל מה שראיתם פה בשינויים, בשיפורים, בשיפור חוויית הנוסע, בתעריפים הזולים יותר, ברפורמה בתעריפים, הביא לגידול משמעותי.

<מאיר חן: עדיין אנחנו רוצים לגדול הרבה יותר.

<מאיר חן: אבל צריך להתחיל את זה.

<מאיר חן: ולשמחתי, אם הייתי רואה פה נתון שמתנהל גם כאחוז, שניים, הייתי אומר: משהו פה לא בסדר.

<מאיר חן: ולכן אנחנו רואים שבצד כל התוצאות והשיפורים והתוספות, רואים בקצה שיותר אנשים נוסעים בנסיעות נוסע בתחבורה הציבורית, והיעד שלנו להמשיך ולגדול בזה.

יעקב גיל: חלק ניכר זה בגלל הרפורמה של - - -

דב חנין: אני בטוח שיש הרבה הרבה הערות, אבל ננהל את הדיון הזה מסודר.

יעל כהן-פארן: רגע, רק שאלה עם הנסיעות לנוסע, מה ההגדרה?

דב חנין: שנייה, יעל.

<מאיר חן: ולכן בעניין הזה היעד שלנו הוא להגדיל את מספר הנוסעים בתחבורה הציבורית, כי בסוף אתה מצפה שאם אתה משקיע הרבה, בקצה אתה רואה את התוצאה.

<מאיר חן: אפשר לקשור את זה למה שרוצים.

<מאיר חן: תשמעו, לא הזמנו איזה סקר של הלשכה המרכזית לסטטיסטיקה, ובמקרה בנובמבר פרסמו איזה סקר, שבסך הכול הציבור מרוצה.

דב חנין: כן.

דב חנין: הייתי מציע שאנחנו - - -

<מאיר חן: אבל לא, הנקודה המעניינת, שאלה שהם ביקורתיים ותמיד מתלוננים על התחבורה הציבורית, זה עלה בסקר, זה אלה שלא משתמשים בתחבורה הציבורית, אוקיי?

<מאיר חן: כן, כן, תקראו.

<מאיר חן: וזה לא אני יזמתי את זה, סקר שלא ידעתי שהוא קיים.

דב חנין: מאיר, אני מזמין אותך - - - לנסוע בתחבורה הציבורית.

יעקב גיל: זה בדיוק האתגר שלכם, להביא את האנשים שלא מרוצים.

דב חנין: תודה רבה על המצגת.

דב חנין: חברים, אנחנו בלוח זמנים מאוד מאוד צפוף.

דב חנין: חבר הכנסת איתן ברושי, בבקשה.

איתן ברושי: אדוני היושב-ראש, חברי, אני רוצה דווקא להתחיל מהחזון והייעוד.

איתן ברושי: נועדתם לכל מדינת ישראל ולא רק לערים.

איתן ברושי: קודם כול השימוש במילה מטרופולין הוא בעייתי.

איתן ברושי: בפעם האחרונה ששוחחתי על זה עם שר התחבורה, כשהצעתי לממשלה לחבר את ה"חיזבאללה" לקרית-שמונה, כדי שיהיה שם מטרופולין.

איתן ברושי: עצם ההגדרה הזאת יוצרת קושי עם הפריפריה.

איתן ברושי: עכשיו, אדוני היושב-ראש, בכנסת ישראל אנחנו נמצאים עכשיו, ואתם שמטעם הממשלה מטפלים במרכיב חשוב, אתם לא מזכירים בחזון ובייעוד את הדרום, את הצפון.

איתן ברושי: תקשיב, זה מונח לפני.

איתן ברושי: אין פה מילה אחת על פיזור אוכלוסייה.

<מאיר חן: רק לפני שבוע ישבנו עם כל גליל מזרחי.

איתן ברושי: אתה חייב לא להפריע לי עכשיו.

איתן ברושי: אני מסתכל מה כתבתם.

איתן ברושי: ויש לי ביקורת קשה על ההתנהלות שלכם.

איתן ברושי: אתם לא היחידים שחושבים שהמדינה בישראל היא בין גדרה לחדרה.

איתן ברושי: יש לי חדשות בשבילכם.

איתן ברושי: רגע.

איתן ברושי: אבל כשאני פותח, אדוני היושב-ראש, את החזון ואת הייעוד, אין פה מילה על פיזור אוכלוסייה, אין פה מילה על נגב וגליל, אין פה מילה אחת שמתייחסת למקומות שהם לא במטרופולינים.

איתן ברושי: עצם ההגדרה מטרופולין היא בעייתית.

<מאיר חן: גם לא מוזכר פה מטרופולין - - -

איתן ברושי: רגע, תן לי אבל.

איתן ברושי: תקשיב.

<מאיר חן: אזרחי המדינה.

איתן ברושי: בכל זאת, אתה מוכרח לא להפריע.

איתן ברושי: אתם מתייחסים למטרופולין כאל יחידה ארגונית.

איתן ברושי: אין יחידה כזאת בממשלה.

איתן ברושי: יש נפות, יש כל מיני מסגרות, רשויות מוניציפליות.

איתן ברושי: מטרופולין זה לא הגדרה מספיק ברורה, בטח אם היא מקפחת את מי שלא חלק מהן.

איתן ברושי: עכשיו, עיקר הבעיה בתחבורה הציבורית זה לא במקומות שהיא קיימת, תיכף אפרט, אלא בעיקר במקומות שהיא לא קיימת.

איתן ברושי: בציניות אמרת שהביקורת היא של מי שלא משתמש בתחבורה.

איתן ברושי: אני אומר לך, שיש ביקורת של מי שאין לו אפשרות להשתמש בתחבורה.

איתן ברושי: אני מייצג אותם, יותר אולי מכל יושבי החדר הזה.

איתן ברושי: ולכן אני אומר לך, ואני אומר לדב חנין חברי: זה חייב להשתנות.

איתן ברושי: ואדבר על זה עם ישראל כך, אני יכול להגיד, גם חברי.

איתן ברושי: לא יכול להיות שרשות ממשלתית לא תכתוב פה את העניין של חיזוק הנגב והגליל, פיזור האוכלוסייה.

איתן ברושי: זה לא מופיע בכלל, תקראו מה שכתוב פה.

איתן ברושי: ולכן כל התוכנית הזאת מבחינתי היא לקויה אם אין בה הגדרת מטרה ברורה.

איתן ברושי: ומטרה של גורם ממשלתי שאין בו עדיפות לפריפריה, לנגב והגליל, לפיזור אוכלוסייה, היא לא מטרה ראויה.

איתן ברושי: דבר נוסף, אני אומר שאם רוצים להיאחז במילה מטרופולין, צריך להגיד מה קורה למי שלא חלק מהמטרופולין.

איתן ברושי: למשל, אין מטרופולין בין מטולה לטבריה.

איתן ברושי: דרך אגב, קווי הרכבת הוכיחו שהחלוקה הזאת היא לא נכונה.

איתן ברושי: אני כמי שצופה על רכבת העמק, וגם מסיע את המשפחה שלי מכפר-ברוך לגבת, שתי דקות, אני אומר לכם, שהרכבת זה סיפור הצלחה נכון לרגע זה.

איתן ברושי: חלק אולי בגלל שזה בחינם.

איתן ברושי: זה לא מתחלק למטרופולין, זה מתחיל ממזרח בבית-שאן ונגמר בלב חיפה.

איתן ברושי: לכן אני מציע לכם להשתחרר מהמושג הזה מטרופולין, נועדתם לשרת את האזרחים כולם.

איתן ברושי: עכשיו, אני רוצה להגיד עוד משהו על הפריפריה.

איתן ברושי: אני חושב שזה פעם נוספת מוכיח את העיקרון, אדוני היושב-ראש, שבישראל יש חוק מאוד מעניין, שכל הנחלים זורמים לים וכל הכסף לתל-אביב.

איתן ברושי: בסופו של דבר חייבים להשתחרר מהחוק הזה.

איתן ברושי: אני רוצה אבל לומר עוד משפט לגבי התחבורה הציבורית.

איתן ברושי: תראו, הגשתי הצעה, וזה ידון בוועדת העבודה והרווחה, ואני רוצה שתבינו משהו, אני חושב שזה לא מספיק ברור לכם.

איתן ברושי: במקומות שיש תחבורה בשפע, האדם בגיל הפנסיה, הקשיש, משלם 50% מהכרטיס משום שהוא בן 65, 67 וכו'.

איתן ברושי: במקומות שאין תחבורה אתה לא משלם אפילו את ה-100%.

איתן ברושי: עכשיו, עשינו בדיקה בין מספר גורמים שמסיעים קשישים למרכזי יום לקשיש.

איתן ברושי: האזורים האלה, רובם בפריפריה, משלמים כפול, כי אין להם שיפוי על ה-50% שהבן-אדם היה מקבל לו נסע באוטובוס מהבית שלו לבית-חולים או לבית סיעוד.

איתן ברושי: אז אנחנו מסיעים אותם.

איתן ברושי: הפער הוא כ-20,000,000 שקל לרעת הגופים האזרחיים שמסיעים ולא מתוקצבים.

איתן ברושי: זאת אומרת, שהחלוקה היא כל כך לא צודקת, כל כך לא שוויונית.

איתן ברושי: עכשיו, ברגע שאפשר לבנות תחבורה ציבורית על-פי יעדים ומשימות, ולא על-פי קווים שלפעמים אף אחד לא משתמש בהם.

איתן ברושי: אז מהם היעדים?

איתן ברושי: כמו אזורי תעשייה, כמו אוניברסיטאות או מכללות אצלנו, בתי-חולים.

איתן ברושי: כלומר, שעות וקווים שמשרתים משימות, ולא איזה מרשם עיוור של קווים שיוצאים ונכנסים ואולי ריקים.

איתן ברושי: לכן אני חושב שצריך להיות אצלכם תחום שדואג לפריפריה.

איתן ברושי: תחום שמגדיר שהמשימה שלו זה לטפל בנגב, בגליל, באזורים שיש מעט תחבורה, ושיש מרחקים גדולים.

איתן ברושי: ואני רוצה בזה לסיים ולומר, שתחבורה ציבורית יציבה, אדוני היושב-ראש, היא מרכיב חשוב בפיזור האוכלוסייה.

איתן ברושי: וממשלה שרוצה לעודד חיים מחוץ למרכז, חייבת ליצור תנאים.

איתן ברושי: ואחד מהם – לא תחבורה שתיקח אותם לתל-אביב, תחבורה שתאפשר לחיות בכבוד בכל מקום.

איתן ברושי: ותדעו, משפט באמת אחרון, ככל שאתה יותר רחוק, החיים יותר יקרים, לא יותר זולים.

איתן ברושי: יותר יקרים.

איתן ברושי: האגדה שזה זול הסתיימה מזמן.

איתן ברושי: תודה.

דב חנין: תודה רבה.

דב חנין: אשר בן שושן, מנהל הרשות לתחבורה ציבורית בעיריית תל-אביב-יפו.

דב חנין: אדוני, ארצה שתתייחס גם בקצרה לסוגיה של רשויות תחבורה מטרופוליניות מזווית הראייה שלכם.

דב חנין: בבקשה.

בן שושן: קודם כול, בוקר טוב, ותודה לך, אדוני היושב-ראש.

בן שושן: ראשית לכול, אני רוצה לברך על התהליך שאתה מנסה להוביל פה, ואני חושב שהוא מאוד מאוד משמעותי, והוא חייב להיות רציף, שוטף, כי הדבר הזה, אני חושב שהוא מאוד מאוד חשוב.

בן שושן: נדמה לי שסביב השולחן הזה האינטרס של כולנו הוא אחד: הוא לראות איך אנחנו מייצרים תחבורה ציבורית הרבה הרבה יותר טובה, הרבה יותר איכותית, והרבה יותר אינטגרטיבית, שבסופו של יום נקטין את התלות ברכב הפרטי.

בן שושן: אבל בשביל להקטין את התלות ברכב הפרטי צריך לטפל בהרבה מאוד מישורים: גם בתחבורה הציבורית, גם במערכות הסעת המונים, גם בתחבורה שיתופית, אפרופו נציג אגודת הסטודנטים, גם בתחום של הליכה ברגל, גם בתחום של אופניים.

בן שושן: וצריכה להיות גם ראייה הוליסטית אחת כוללת.

בן שושן: אני לא חושב שיש ויכוח פה בכלל על הפער שקיים, והוא קיים, ומופיע בכל הדוחות ובכל דוחות המחקר, גם של ה-OECD, גם של בנק ישראל, באשר לפער בתחבורה הציבורית, פער בתשתיות שקיים במדינת ישראל, לצערי הרב, בין אם במטרופולינים, בין אם בפריפריה לכל דבר ועניין.

בן שושן: ולשיטתנו ולטעמנו, אין ספק שמתבצעת לא מעט פעילות בשנים האחרונות, פעילות מאוד ענפה של משרד התחבורה בהשקעה בתשתיות, בהשקעה בתחום של תחבורה ציבורית, ורואים גם את הדברים בשטח.

בן שושן: לא מספיק.

בן שושן: אנחנו חושבים שאנחנו נמצאים בפני אתגר לא פשוט של תקופה לא מובטלת.

בן שושן: אנחנו כבר בפיגור, ואם לא נתעשת מהר נהיה בקטסטרופה כוללת.

בן שושן: אגב, לא אני אומר את זה, משרד ראש הממשלה אומר את זה, במצגת ובתכנון כולל, שדיבר על כך, שאם עד 2030 לא יהיה פה איזשהו שינוי אחד כולל, כולנו ניכנס ליצירת כאוס אחד טוטלי, גם במטרופולין תל-אביב, אבל לא רק במטרופולין תל-אביב לכל דבר ועניין.

בן שושן: לעניין של השאלה הספציפית שלך, חבר הכנסת דב חנין, אני רוצה להניח שמתוך ההנחה שמאיר, ידידי, באמת, שאני מאוד מאוד מעריך, לא עלה לשאלה השלישית שלך ששאלת, לגבי העמדה, אם השתנה, לגבי רשויות התחבורה המטרופוליניות.

בן שושן: אני מניח שהעמדה של מאיר ושל משרד התחבורה לא השתנתה.

בן שושן: כי הרי ממה נפשך?

בן שושן: גם הוא דיבר בסקירה שלו, בדוח שביצע, גם משרד האוצר וגם משרד התחבורה, בתוכנית האסטרטגית שלהם משנת 2012, דיברו על הצורך ברשויות תחבורה מטרופוליניות לאור הבעייתיות שקיימת.

בן שושן: ומי שחתומה, בין היתר, על הדוח הספציפי דנן, יחד עם משרד האוצר, היא מי שהיום מנכ"לית משרד התחבורה.

בן שושן: אני רוצה בהחלט לקוות שלא חל איזשהו שינוי.

בן שושן: אני אומר את הדברים מכיוון שאנחנו מנסים לפעמים לייצר איזושהי תמונה שאולי היא לא קיימת בכל העולם.

בן שושן: למה אנחנו מנסים לייצר משהו, להיות מיוחדים?

בן שושן: בואו נסתכל לפעמים גם החוצה, ונעשה למידה, כחלק מתהליך של ארגון לומד, כולל של תהליך של benchmark עולמי.

בן שושן: אנחנו בין היחידים בעולם בארצות שלנו, שהניהול בעולם המתקדם המערבי, וציינת את זה בפתיח של הדברים שלך, שהניהול של התחבורה הציבורית מנוהל באופן מאוד מאוד מאוד מאוד ריכוזי.

בן שושן: להערכתנו, לדעתנו, לשיטתנו, הדבר הזה יוצר הכבדה אדירה על המדינה, על משרד התחבורה, על רשות התחבורה.

דב חנין: תודה.

בן שושן: שנייה, ברשותך, כמה משפטים, ואני מבטיח לסיים את הדברים.

בן שושן: לשיטתנו הדברים האלה הם הכרח, הם צורך מאוד מאוד משמעותי.

בן שושן: ויפה שעה אחת קודם.

בן שושן: ואשמח, ידינו מושטות, אנחנו חושבים שראוי ונכון שנעשה את הדברים יחדיו.

בן שושן: רשות התחבורה המטרופולינית לא מייתרת שום סמכות של רגולציה אמיתית מטעם משרד התחבורה, אבל רשויות התחבורה המטרופוליניות הן הכרח לטובת הציבור הרחב.

בן שושן: וככל שנעשה את הדברים קודם לכן, מה שנקרא, ויפה שעה אחת קודם, נשכיל ונביא תועלת למדינת ישראל ולציבור הרחב.

בן שושן: עד כאן, לפחות לגבי - - - תודה לך, אדוני.

דב חנין: תודה רבה, אדוני.

דב חנין: מר דן לנדאו, נציג הרכבת, אתם אחראים לחלק הקצת יותר אופטימי של העלייה בשיפוע המשתמשים בתחבורה ציבורית.

דב חנין: אז קודם כול, הערכה על הדבר הזה.

דב חנין: אנחנו רואים אתכם כמרכיב מאוד מרכזי בחזון האלטרנטיבי הכולל של התחבורה הציבורית, שנרצה לקדם כאן.

דב חנין: אם לאדוני יש איזושהי הערה שמתקשרת לממשק העבודה שביניכם לבין הרשות הארצית לתחבורה ציבורית, או הערה לגבי הסוגיה של רשויות מטרופוליניות, ומה עמדתכם ביחס לסוגיה הזו?

<דן לנדאו: אז קודם, לגבי האלטרנטיביות.

<דן לנדאו: אנחנו לא מרגישים שאנחנו בעולם אלטרנטיבי, אלא יחסית לפעולות ממשלתיות אחרות אנחנו במקום יחסית טוב.

<דן לנדאו: אנחנו גם מתוקצבים קדימה מבחינת תקציב הפיתוח שלנו, ופעולות הפיתוח שלנו מתוקצבות עד 2020.

<דן לנדאו: אנחנו מקבלים הנחיות תכנון מאוד מאוד ברורות מהממשלה, ומהבחינה הזו הממשק בינינו, אני חושב שהוא טוב מאוד.

<דן לנדאו: יש פערים כמובן.

<דן לנדאו: יש פערים בחקיקה, יש פערים בהמשך התגבשות הרגולציה הספציפית.

<דן לנדאו: האגף שמנהל אותנו, האגף שהוא הרגולטור שלנו, עדיין לא מצוי בכל הסמכויות החוקיות שהוא אמרו להצטייד בהן, ויש הצעת חוק מאוד מאוד מקיפה שנמצאת זה מכבר על שולחן הוועדה הראשית.

<דן לנדאו: וההתייחסות שלנו לשאלה של רשויות מטרופוליניות היא מורכבת, כי מצד אחד אנחנו גורם ארצי ולא אזורי, ומצד שני הממשק שאתה מכיר אותו, אדוני היושב-ראש, ביננו לבין המטרופולינים או האזורים, הממשק הוא בדרך כלל התחנה וסביבתה.

<דן לנדאו: כלומר, יש את הצד של תכנון הקווים ותכנון התדירויות של הנסיעות בהן, אבל הממשק שנוגע בציבור מאוד, והוא מטופל על-ידי גוף ייעודי אצלנו ברכבת, יושב לשמאלי, ועל-ידי גוף ייעודי ברשות, הגוף הזה או הפרויקט הזה נקרא "שילובים", הממשק הזה מדבר על הקשר שבין הרכבת לבין אמצעי התחבורה הציבורית האחרים.

<דן לנדאו: גם אוטובוסים, גם בירושלים כבר היום, לקראת פתיחת התחנה החדשה והקו החדש לירושלים, הממשק בינינו לבין הרכבת הקלה הוא ממשק פיזי של כמה מטרים.

<דן לנדאו: גם מוניות וגם מוניות שירות, וגם רכב פרטי שמגיעים, וגם עולם האופניים וגם הולכי הרגל.

<דן לנדאו: אז בעצם הממשק בינינו לבין המשתמשים ברמה המקומית הוא דרך העולם הזה שאנחנו קוראים לו התחנה וסביבתה.

<דן לנדאו: אז כמובן נשמח להציג בהמשך התהליך דברים שקורים שם, אבל אנחנו לא בעולם אלטרנטיבי.

דב חנין: תודה רבה, אדוני.

דב חנין: קודם כול, תמיד שמח לשמוע שדברים טובים קורים גם בעולם שאיננו אלטרנטיבי.

דב חנין: תודה לך.

דב חנין: אני רוצה לתת את רשות הדיבור למוראד עטון, שהוא נהג של חברת "קווים" – נמצא אתנו?

<מוראד עטון: כן.

דב חנין: בבקשה, אדוני.

<לאה ורון: מוראד, בוא תעבור לפה בבקשה.

<מוראד עטון: זה כיסא לא שלי, אבל נשתמש בו.

דב חנין: אתה מוזמן בכבוד.

דב חנין: אתה יודע, כל הכיסאות פה שייכים לציבור.

נורית קורן: זה בסדר.

נורית קורן: זה אומר לעתיד מה יקרה.

דב חנין: זה כיסאות של הציבור.

דב חנין: כן, בבקשה, אדוני.

<מוראד עטון: שלום לכם, אני נציג ועד חברת "קווים" תחבורה ציבורית.

<מוראד עטון: רציתי להעלות שתי נקודות: איזה עתיד יש לתחבורה ציבורית אם אין עתיד לנהג?

<מוראד עטון: הנהג בקצה של הקווים, מכרז יצא רק לפני חצי שנה בביתר-עילית, לא ציינו שיהיו שירותים בקצה של הקווים.

<מוראד עטון: זו בעיה שסובלים ממנה הנהגים.

<מוראד עטון: איזה עתיד יש לנהג התחבורה הציבורית, ותקנה 168, שהיא כבר 40-30 שנה, משרד התחבורה לא מנחה את החברות, והחברות מפרשות אותה לפי הצרכים שלהן, ומשאירים את הנהג שיעבוד 4 שעות ו-6 שעות ו-8 שעות בלי הנחות, בטענה שהוא קיבל כבר שעתיים או שלוש שעות רבע שעה.

<מוראד עטון: אז הוא צבר במשך שש שעות חצי שעה, במקום שהתקנה אומרת שאחרי ארבע שעות, שצריך חצי שעה ברצף.

<מוראד עטון: איזה עתיד יש לתחבורה הציבורית, כשאין הכרה במקצוע הזה?

<מוראד עטון: הנהג בשלילה, מכל סיבה שהיא, הוא נמצא ללא פרנסה, כשהמקצוע הזה לא מוכר בביטוח לאומי.

<מוראד עטון: גם לא מוכר בתוך משרד התחבורה שהוא מקצוע.

<מוראד עטון: איזה עתיד יש לתחבורה הציבורית, ואין הכרה בוותק הענפי?

<מוראד עטון: הנהג אחרי סיום המכרז, אחרי עשר שנים שמסתיים המכרז, הנהג חוזר לנקודת ההתחלה, לאפס.

<מוראד עטון: כשהחברה המפעילה מסיימת את כהונתה במקום, הנהג רוצה להתחיל עם חברה חדשה, אז הוא מתחיל מאפס: ימי מחלה – הוא חוזר לאפס; ימי חופש – הוא חוזר לדרגה הראשונה במקום להמשיך; ימי הבראה – גם.

<מוראד עטון: ואני רואה שאם מסתכלים על התמונה הכללית, שרוצים עתיד לתחבורה הציבורית, אז צריך לדאוג גם לבן-אדם מפעיל התחבורה הציבורית.

<מוראד עטון: ותודה רבה לכם.

דב חנין: תודה לך, אדוני.

דב חנין: הסוגיה של הנהגים הוא סוגיה סופר חשובה.

דב חנין: עסקנו בה בוועדה, נמשיך לעסוק בה.

דב חנין: יש מחסור עצום בנהגים.

דב חנין: אם לא יהיה יחס הוגן וראוי לנהגים, לא יהיו נהגים.

נורית קורן: נכון.

נורית קורן: גם ההכשרה שלהם צריכה להיות - - -

דב חנין: אני רוצה גם לנצל את ההזדמנות כדי להודות לארגון "כוח לעובדים", שהביא בפנינו נייר עמדה שמתייחס לסוגיה הזו.

דב חנין: אז תודה והערכה לכם על הפעילות הזו, ונמשיך לשתף פעולה בעניין הזה.

דב חנין: נמצאת אתנו נציגת נציבות שירות המדינה.

דב חנין: מיהי?

<צהלה דיוק: אני כאן.

דב חנין: בבקשה, אל תתביישי.

דב חנין: כן, כל מיני גורמים חשובים תמיד אוהבים לשבת בשוליים.

דב חנין: אז, גברתי, בדרכך אלינו, אשאל אותך: למה אתם לא נותנים את האישור בעצם, שמאפשר למערכת הזאת לנוע קדימה?

דב חנין: מה הבעיה?

דב חנין: כן, בבקשה, צהלה.

<צהלה דיוק: אז מבחינת הנציבות לא הייתה מניעה לתת לרשות את המעמד של יחידת סמך, כפי שהחליטה הממשלה.

<צהלה דיוק: פנינו בעניין הזה למנכ"לית משרד התחבורה, ואני מציעה לפנות אליה עם השאלה.

דב חנין: הבעיה לא אצלם, הבעיה במשרד התחבורה.

דב חנין: תודה.

<מאיר חן: לא, אבל הנציב החליט.

<מאיר חן: אם הוא החליט, אז תממשו.

דב חנין: אז רגע, יש בעיה או אין בעיה?

דב חנין: או שלא ידוע.

<מאיר חן: הנציב אישר את - - -

<צהלה דיוק: מבחינת הנציבות אין מניעה - - -

<מאיר חן: אז מה הבעיה?

דב חנין: אז אין בעיה.

דב חנין: תראו, חברים, כבר ראינו שבעיה אחת נפתרה היום בוועדה.

דב חנין: הכול בסדר.

נורית קורן: הם גלגלו את זה למגרש של משרד התחבורה.

דב חנין: ככה נפתור את כל הבעיות.

<מאיר חן: לא, צריך לחדד את זה.

דב חנין: בסדר.

דב חנין: תודה.

דב חנין: שמענו כאן לפרוטוקול, שמבחינת נציבות שירות המדינה אין בעיה.

דב חנין: הדברים נרשמו.

<לאה ורון: הם מועברים לפתחם של הנהלת משרד התחבורה.

דב חנין: בהחלט.

דב חנין: אדוני נציג הנכים, אבקש ממך לומר כמה מילים, אבל מאוד בקצרה.

<משה בר: בקצרה מאוד.

<משה בר: קודם כול, אני מודה ליושב-ראש ולמנהלת הוועדה ולחברי הכנסת שמשתתפים.

<משה בר: שמי משה בר, אני יושב-ראש עמותת "תנו יד לחרש, נכים למען נכים".

<משה בר: יש לי שני דברים לומר פה: דבר ראשון, הנכים נפגעים משני דברים.

<משה בר: הרשויות מצמצמות את חניות הנכים, ואין לנו איך לחנות, ואנחנו מקבלים דוחות, שקשה לנו לבטל את זה.

<משה בר: בתחבורה הציבורית, אין לנו שום נגישות, ושום צורה להגיע הנה בתחבורה הציבורית, למקומות שאנחנו זקוקים להם.

<משה בר: נתנו מוניות לחברת מוניות, לחברת הסעות, לנכים, מספר מצומצם שהמוניות מעסיקות אותן לנוסעים רגילים ולא לנכים.

<משה בר: אני רוצה לדעת למה לא נותנים לכל התחנות של המוניות מספר מוניות לפי אחוז הנכים - - - את הנכים.

<משה בר: ואלה הדברים שאני רוצה להגיד.

<משה בר: תודה רבה לכם.

דב חנין: תודה, תודה.

דב חנין: הראל, נציג האוצר.

דב חנין: אתה יכול להתייחס לשאלת התקנים?

דב חנין: איך אתם מצפים שהמערכת הזאת תעבוד אם אין אנשים שיעשו את העבודה?

<הראל שליסל: שלום לכולם.

<הראל שליסל: קודם כול, הסיפור הזה של התקנים זה סיפור רוחבי.

<הראל שליסל: היו כמה החלטות ממשלה.

דב חנין: אנחנו רק עוסקים בוועדה הזו בתחבורה ציבורית.

דב חנין: ברור לי שיש המון נושאים במדינת ישראל שצרים לתקן, אבל בוא נתמקד כרגע בתחבורה ציבורית.

<הראל שליסל: לא, לא.

<הראל שליסל: הייתה הפחתה של 2.5% בכוח האדם, החלטה רוחבית בכל המשרדים.

דב חנין: איך אתם מצפים שהמערכת הזאת תעבוד - - -

יעל כהן-פארן: אצלם זה 10% – 16 מתוך 126.

<מאיר חן: לא, כל שנה.

יעל כהן-פארן: ואתם רק שנתיים, וכבר הורידו לכם יותר מ-10%.

<הראל שליסל: לא, רגע, רגע.

<הראל שליסל: הם לא הצליחו לאייש את כל התקנים.

<הראל שליסל: שנייה, צריך לעשות פה רגע סדר.

<הראל שליסל: עכשיו, ספציפית למשרד התחבורה כולו יש תוספת תקנים בשנה הבאה.

<הראל שליסל: והמשרד עצמו גם צריך להחליט, איפה הוא חושב שיותר נכון לשים את התקנים האלה.

<הראל שליסל: הנושא הזה עוד לא נסגר.

<הראל שליסל: אבל ברמת העיקרון צריך לזכור, שרוב המשרדים היום קיצצו את התקנים שלהם, ולא הייתה איזושהי תוספת.

<הראל שליסל: פה באנו, בכל זאת הקצינו למשרד התחבורה עוד איזשהו איקס שקלים, וצריך עוד לסגור כמה מתוכם תקבל הרשות, אבל זה גם העדפות של המשרד עצמו.

דב חנין: טוב.

דב חנין: גיל, רצית להעיר הערה אחת בקצרה?

יעקב גיל: זאת הערה כבדת משקל.

יעקב גיל: אני חושב שאחד הנתונים שהובאו בדוח הממ"מ לא קיבלו פה ביטוי מספיק בולט, וזה הנושא של הביצוע.

יעקב גיל: בעצם הביצוע של תקציב הרשות הארצית, הן מבחינת הפרויקטים, זאת אומרת פיתוח התחבורה הציבורית, והן מבחינת הקמת הרשות, עומד על 54% מהתקציב המקורי.

יעקב גיל: מה המשמעות בשטח בפועל לציבור?

יעקב גיל: המשמעות בשטח היא שפרויקטים פשוט לא מבוצעים.

יעקב גיל: לא מבוצעים כי אין להם אבא ואמא, כי חסרים תקנים.

<הראל שליסל: על מה אתה מדבר 50%?

<הראל שליסל: לא יודע מה זה ה-50%.

<מאיר חן: - - - הפיתוח לא אצלי.

יעקב גיל: יצא במקרה ש-54% מתקציב של 23,000,000 שקלים, משהו כזה, זה מופיע בדוח – התכנון המקורי - - -

<הראל שליסל: אוקיי.

<הראל שליסל: הוא מדבר על התקציב של הרשות עצמה, לא לפרויקטים.

<מאיר חן: זה למקורי, זה לא לפרויקטים.

יעקב גיל: אני בטוח שאודי מהממ"מ יוכל להסביר.

<קריאה: יש הבחנה - - -

דב חנין: חברים, חברים.

יעקב גיל: אני רוצה להגיד בשורה התחתונה, שהציבור בעצם חווה את הפער הזה, ויש היום פקק תנועה מאוד גדול במשרד התחבורה.

יעקב גיל: הרבה מאוד פרויקטים שדורשים פרויקטורים נפרדים ובלעדיים, למשל שילובים עם הרכבת, וקווי הזנק, וקווים מכינים לרכבות הקלות, אפילו נושא של מעמד הנהג וכל הדברים שהוזכרו פה, זה דברים שדורשים פרויקטורים ואנשים שיעבדו.

יעקב גיל: לא ייתכן שכל נושא מגיע תמיד לאותו בן-אדם ברשות הארצית.

יעקב גיל: לא ייתכן שהרשויות המקומיות, ואני מברך על הרשויות המקומיות שנמצאות פה ופועלות, צריכות להילחם, ורק אחרי מלחמה מקבלים משהו.

יעקב גיל: שיפורים בשירות צריכים להיות לכולם.

יעקב גיל: הסיטואציה בפועל היום היא שבהיעדר האנשים ובהיעדר התקנים ובהיעדר הביצוע, רק מי שנלחם ודופק על השולחן מקבל.

יעקב גיל: אני מברך את כל אלה שעושים את זה, אבל הפערים הם כל כך עצומים.

יעקב גיל: וצריך פה להתעורר בהקשר הזה של הרשות.

דב חנין: תודה רבה.

דב חנין: חברות וחברים, אני מודה - - -

<לאה ורון: חברת כנסת כהן-פארן לא דיברה.

<לאה ורון: ממש שתי דקות - - -

דב חנין: אה, כן, יעל.

יעל כהן-פארן: ממש אדבר בקצרה.

יעל כהן-פארן: תודה רבה.

יעל כהן-פארן: אז קודם כול, אני מצטרפת לברכות על הדיון, ואני מבינה שאתה מתכנן לעשות סדרה של דיונים, כדי באמת לשקף את הצורך לפתוח את הנושא לציבור ולשמוע את הציבור.

יעל כהן-פארן: אני רוצה לומר ממש כמה מילים: קודם כול, באמת אני מברכת, הרשות לא הייתה לפני שלוש שנים, וניכר שיש איזשהו שינוי.

יעל כהן-פארן: הייתי מציעה להוסיף, גם בחזון וגם בייעוד שלכם, את כל הנושא הסביבתי, כי ברור לכולנו ששיפור באיכות חיים ושירות לציבור ולאזרח היא נר לרגליכם, אבל בעיני הנושא של הפחתת פליטות, הפחתת זיהום – וזה גם ביעדי ממשלה.

יעל כהן-פארן: אפילו ביעדי הממשלה להפחתת פליטות גזי חממה - - -

<מאיר חן: "בטיחות איכות סביבה".

יעל כהן-פארן: זה לא מספיק.

יעל כהן-פארן: אני לא רואה את זה שם.

יעל כהן-פארן: שיפור איכות חיים, איכות סביבה אחרון, נכון.

יעל כהן-פארן: אבל תראה, ביעדי הממשלה להפחתת פליטות גזי חממה, במגזר התחבורה 25% לפליטות של מגזר התחבורה.

יעל כהן-פארן: ומהם 20% אמורים להפחית, בין השאר באמצעות תחבורה ציבורית, או בעיקר באמצעות תחבורה ציבורית.

יעל כהן-פארן: ומה שאני אומרת, שאין הלימה.

יעל כהן-פארן: זו אומנם החלטה קצת יותר חדשה מ-2016, רק שהייתי שמחה לראות איך אתם מטמיעים אותה גם ביעדים שלכם.

יעל כהן-פארן: נושאים שאני מרגישה שלא מקבלים מספיק ביטוי במבנה: הייתי מצפה שיהיה מנהל אגף בכיר לפניות ציבור.

יעל כהן-פארן: זאת הרמה.

יעל כהן-פארן: אני מקבלת המון פניות ציבור בנושא תחבורה, אני שומעת כל הזמן ברדיו – גיל יעקב - - -

<מאיר חן: אני גם.

יעל כהן-פארן: בסדר, אז הן צריכות לקבל מענה.

יעל כהן-פארן: ולכן אני בתחושה שאין לכך מספיק מענה.

יעל כהן-פארן: ודבר אחרון, באמת הצגת כאן עבודה ותוכנית מה בוצע, אבל לא ראיתי תוכנית ראשונית ומה לא בוצע.

יעל כהן-פארן: ופה גם עולים הדברים שגיל העלה.

יעל כהן-פארן: וזאת השאלה: האם אפשר לבקש שהוועדה תקבל תוכנית עבודה ברורה, גם משנים קודמות, מה בוצע, מה לא בוצע?

יעל כהן-פארן: ביצוע מול אי ביצוע.

יעל כהן-פארן: ובאמת בסופו של דבר אתם צריכים לבחון מה אחוז הנוסעים שעוברים מהרכב הפרטי לתחבורה ציבורית.

יעל כהן-פארן: עכשיו, הצעת את מספר העלייה בנסיעות לנוסע.

יעל כהן-פארן: לא ברור לי אם זה נסיעות או גם נוסעים, כי יכול להיות שבגלל ההסדרות המצוינות, שאנשים נוסעים יותר.

יעל כהן-פארן: יש להם מעברים קלים.

יעקב גיל: זה בגלל המעברים ברפורמה.

יעקב גיל: בעיקר.

יעל כהן-פארן: בדיוק.

יעל כהן-פארן: וזה טוב.

יעל כהן-פארן: אבל מבחינת מספר הנוסעים – אני לא יודעת, אולי הוא אפילו ירד.

יעל כהן-פארן: כי אתה יודע, אנחנו שומעים שהיו המון המון מכירות של מכוניות פרטיות בשנה האחרונה, הרבה מעל שנים קודמות, כנראה בגלל המיסוי הירוק, אז הייתם שם איזושהי הזדמנות לאנשים להשיג רכב קטן במחיר יותר זול לפני שעולה המחיר.

יעל כהן-פארן: בקיצור, השאלה אם המכוניות, באמת אנחנו מצמצמים אותן.

יעל כהן-פארן: זה מבחן התוצאה.

יעל כהן-פארן: תודה רבה.

דב חנין: תודה.

דב חנין: אתן רק כמה מילים לראש העיר שנמצא אתנו, ראש העיר ראש-העין.

דב חנין: מר בן משה, בבקשה.

<לאה ורון: מר בן משה הוא הדובר האחרון, חייבים לסגור את הישיבה.

<שלום בן משה: אני רואה את עצמי נציג הרשויות.

<שלום בן משה: אני יכול לומר שלוש נקודות: אחת, הדיון הזה חשוב מאוד, הרבה יותר חשוב שהוא ימשיך הלאה וילווה את כל העניין; שתיים, הקמת הרשות היא לפי דעתי תחילתה של מהפכה, אנחנו כבר רואים את השינויים, עושים עבודה חשובה; שלוש, אם היינו שואלים את אותה שאלה את הציבור שנמצא כאן, מי הגיע לכאן לישיבה בתחבורה ציבורית, היינו מקבלים את התשובה האמיתית.

יעל כהן-פארן: אף אחד.

<קריאה: לא, היה.

דב חנין: - - - לא מעט.

<שלום בן משה: רגע.

<שלום בן משה: התחבורה הציבורית צריכה לתת תשובה למשתמש.

<שלום בן משה: המשתמש קם בבוקר, אומר: איך אני מגיע למקום הזה?

<שלום בן משה: כמה זמן לוקח לי להגיע אם אני נוסע ברכב הפרטי או בתחבורה הציבורית?

<שלום בן משה: לכן התחבורה הציבורית צריכה להיות רשת של כל אמצעי התחבורה, שיש סנכרון בין כל אמצעי התחבורה, והכול ידידותי – אני מגיע לכאן, מפה לפה, מפה לפה אני מגיע.

<שלום בן משה: ובסוף אתן דוגמה שלנו.

<שלום בן משה: יש ליד ראש-העין רכבת יוצאת מן הכלל.

<שלום בן משה: היא נמצאת במרחק של כמה דקות.

<שלום בן משה: אבל כדי להגיע אליה צריך לפעמים לקחת 40 דקות מתוך העיר.

<שלום בן משה: כלומר, אם יש לי תחבורה ציבורית עכשיו יוצאת מן הכלל, קיבלתי הרבה אוטובוסים, אבל כשהם צריכים לצאת מתוך העיר אל הרכבת, הם לא יכולים להגיע.

<שלום בן משה: למה?

<שלום בן משה: כי אי-אפשר להגיע, כי הכביש צר.

<שלום בן משה: ואז אני אומר לעצמי: למה שייקח לי 40 דקות להגיע לשם?

<שלום בן משה: יש לי שתי תחנות: אחת סגורה - - - פתוחה והשנייה, אני נמצא במצב של תסמונת "הר נבו" – רוצה להגיע לתחנה, לא יכול להגיע אליה.

<שלום בן משה: ולכן הסנכרון הזה בין כל אמצעי התחבורה שקיימים: הרכבת, האוטובוסים, המוניות וכדומה, הוא מחויב המציאות.

<שלום בן משה: והדבר הנוסף זה הפיתוח של הכבישים שמביאים אותך מתוך העיר החוצה.

<שלום בן משה: ובזה אני אומר לך, אנחנו נמצאים במשבר לאומי גדול מאוד.

דב חנין: תודה רבה, אדוני.

דב חנין: חברים, אני מתנצל בפני כל אלה שלא יכלו להשתתף בדיון הזה, יהיו לנו דיוני המשך.

דב חנין: אני רוצה לסכם את הדיון כך: אנחנו עדיין נמצאים בניהול של מערכת תחבורה ציבורית שהוא מאוד מאוד ריכוזי.

דב חנין: זו כרגע ההחלטה של המדינה.

דב חנין: לא השלמנו את הבירור בדיון הזה, האם זה נכון לעבור לרשויות מטרופוליניות או לא נכון?

דב חנין: אשמח לקבל מכל הגורמים שנמצאים בדיון הזה ניירות בעניין הזה.

דב חנין: גם מכם, מרשות התחבורה הציבורית.

דב חנין: נשמח לקבל נייר עמדה רשמי במהלך נניח החודש הקרוב, מה עמדתם, גם הגורמים הציבוריים וכדומה, מה עמדתכם לגבי הקמת רשויות תחבורה מטרופוליניות, ומה צריך לעשות כדי לקדם את העניין.

דב חנין: כל עוד אנחנו נמצאים במערכת אחת ריכוזית שמנהלת את כל העסיק, המערכת הזאת צריכה להיות הרבה חזקה, הרבה יותר מקצועית, עם יכולות של פרויקטורים לכל נושא, כדי לתת מעה לכל הנושאים הרבים שבחלקם העלינו בדיון הזה ובחלקם לא הספקנו לדון בהם עתה, נדון בהם בדיונים.

דב חנין: אני רוצה להודות לכל המשתתפים.

דב חנין: אני רוצה להביע הערכה על העבודה שנעשית, אנחנו מאוד מעריכים את העבודה שנעשית.

דב חנין: אבל כשאנחנו מעריכים את העבודה שנעשית, זה לא בכדי לשבת אחורה ולהגיד: הכול בסדר.

דב חנין: יש לנו אתגר ענקי.

דב חנין: אם לא נעשה מהפכה בתחום התחבורה הציבורית, כמו שנאמר כאן, נהיה בבעיה מאוד גדולה.

דב חנין: ולכן את האתגר הזה אנחנו צריכים להבין, ובאתגר הזה אנחנו צריכים לעמוד ביחד.

דב חנין: תודה רבה.